Aviisi 12/2009 - Osta ruokaa, älä ohjelmia\nPC:n omistajalle kaupataan erilaisia ohjelmistoja virusturvasta tekstinkäsittelyyn. Nuudelibudjetin tärväämistä ohjelmiin kannattaa harkita kahteen kertaan, sillä kekseliäälle käyttäjälle kaikki on koneen hankinnan jälkeen ilmaista Â– aivan laillisesti.\nInternet pullistelee ilmaisia tietokoneohjelmia. Kaupallisetkin ohjelmistot voivat olla käyttäjälle täysin maksuttomia, jos kassavirrat muodostuvat mainoksista tai monipuolisemman version myynnistä. Osa ohjelmista on puolestaan avoimen lähdekoodin projekteja, joiden kehittämisen lähtökohta on ilmainen ja vapaa käyttö.\nNykyisenä mokkuloiden ja langattomien verkkojen aikakautena paras vaihtoehto saattaa olla selainikkunassa toimivat verkko-ohjelma, jota ei tarvitse lainkaan asentaa omalle tietokoneelle.\nKun lukuvuosi syksyllä alkaa, käynnistyvät myös mainoskampanjat toimisto-ohjelmistoista, joita ilman opiskelija ei kerta kaikkiaan pärjää. Tekstinkäsittelystä, taulukkolaskennasta ja luentodioista ei kuitenkaan tarvitse maksaa penniäkään.\nIlmaisia toimisto-ohjelmistoja on useita erilaisia, joista turvallisin valinta lienee Open Office. Sen helppokäyttöiset ohjelmat lukevat ja tallentavat myös Microsoft Office -asiakirjoja. Ohjelmiston suurin riesa on se, että Microsoft-käyttäjille lähetettävät tiedostot on muistettava tallentaa sopivassa muodossa.\nMikäli nettiyhteys on aina asiakirjoja luodessa auki ja tiedostoja täytyy siirrellä koneelta toiselle, voi nettiselaimessa toimiva tekstinkäsittely olla muistitikkurumbaa kätevämpää. Google Docsissa asiakirjat ovat todennäköisesti muistitikkua ja kovalevyäkin varmemmassa tallessa.\nTaitto-ohjelmaa kaipaavat saavat luomuksensa järjestykseen ohjelmalla nimeltä Scribus. Toimiva käsikirjoitusohjelma on Celtx.\nIlmaisista kuvankäsittelyohjelmista monikäyttöisin on Gimp. Perussäätöjen lisäksi sillä pystyy tekemään monimutkaisempiakin kuvamanipulaatioita tasojen, kanavien ja maskien avulla. Vektorigrafiikan luomiseen tehokkain ilmaisohjelma on Inkscape.\nMolemmat ovat kuitenkin järeitä työkaluja. Useimmille ihmisille riittää valokuvien rajaaminen, terävöittäminen ja värisäätö, joita varten on yksinkertaisempia ohjelmia.\nPicasa hoitaa helposti simppeleimmät valokuvasäädöt. Samat temput tekee myös kokonaan selaimessa toimiva Picnik, jolla voi editoida myös Facebookiin tai Flickriin ladattuja kuvia.\nSelaimessa toimivista piirto-ohjelmista tutustumisen arvoinen on ainakin suomalainen Sumo Paint.\nÃ„äni & video\nMusiikinkuunteluun ja videoiden katsomiseen tarvittavat ohjelmat tulevat jokaisen käyttöjärjestelmän mukana, joten niitä harvempi tulee koskaan ostaneeksi. Hyviä vaihtoehtoja on paljon, joten valinta on enemmänkin makuasia.\nÃ„änentoisto ja cd:n muuntaminen mp3-kappaleiksi onnistuvat vaivattomasti esimerkiksi MediaMonkeyllä ja iTunesilla. Ohjelmien ärsyttävä puoli on se, että ensimmäinen yrittää kaupata ohjelman gold-versiota ja jälkimmäinen Applen nettikaupan tuotteita. Videotiedostojen katselu käy mukavimmin VLC:llä.\nNetin kautta musiikkia - tosin mainoksilla ryyditettynä - voi kuunnella ilmaiseksi Spotifylla, mutta käyttäjätunnuksen saaminen edellyttää kutsua. Helpot ohjeet käytännön kiertämiseen tosin löytyvät verkosta.\nÃ„änitiedostojen editointi onnistuu Audacityllä. Videoiden editointiin hyviä ilmaisohjelmia sen sijaan on vaikeampi löytää. Windows Movie Makerin lisäksi helppokäyttöisin ja luotettavin lienee Avidemux.\nTietokoneen käyttäjän lompakkoa verottaa yleensä eniten virusturva. Kaupallisten tietoturvaohjelmistojen käyttömaksut lähestyvät sataa euroa vuodessa. Ilmaista apua viruksia vastaan on kyllä tarjolla, mutta se on edelleen ainoa alue, jolla ilmaisohjelmat eivät ole kirineet läheskään kaupallisten tasolle.\nIlmaisten tietoturvaohjelmien vertailuissa parhaaksi on useaan otteeseen nostettu Avast!. Peruskäyttäjälle se tarjoaa kyllä riittävästi turvaa, mutta myös hidastaa konetta maksullista virusturvaa enemmän. Konettaan voi suojella haittaohjelmilta myös siirtymällä käyttämään Firefox-selainta.\nViruksiin ja Windowsin muihin sudenkuoppiin kyllästyneet voivat laittaa vaihtoon koko käyttöjärjestelmän. Linux on turvallisempi, ei yleensä maksa mitään, eikä sen käyttö ole Windowsia monimutkaisempaa. Päänvaivaa voivat aiheuttaa lähinnä asentaminen ja uusiin ohjelmiin totuttelu. Vaivattomin Linux-järjestelmä on Ubuntu.\nUsein väitetään, että internet on lisännyt ihmisten välistä kommunikaatiota enemmän kuin mikään muu keksintö. Facebook- ja Twitter-innostus tuntuvat välillä johtaneen vain verkkohälyn lisääntymiseen, mutta ainakin kommunikaatiovälineet ovat lisääntyneet.\nSähköpostiohjelma Thunderbird ja bloginlukija Bloglines ovat hyviä työkaluja informaatiotulvan hallintaan. Gmail-sähköpostikin on tekstihaun ja viestiketjujen ansiosta paljon yliopiston sähköpostia käytettävämpi.\nInternetissä kulkevat nopeasti myös ääni ja kuva. Skypellä voi soittaa tietokoneiden välillä ilmaiseksi sekä video- että perinteisiä puheluita. Puhelimiinkin soittaminen onnistuu maksua vastaan, ja varsinkin kansainvälinen puheaika on yliluonnollisen halpaa.\nIlmaisia pelejä löytyy netin syövereistä tuhansia, ja parhaiten niihin pääsee käsiksi sopivalla google-haulla (vaikkapa "online games" tai "freeware games"). Online-pelit ovat selaimessa pelattavaa pikkukivaa. Freeware-pelit ovat sen sijaan yleensä vanhempaa tavaraa, joka on muuttunut vapaasti ladattavaksi, kun kaupallinen potentiaali on kaluttu loppuun.\nValinnanvaraa riittää imperiumin rakentamisesta Travianissa jalankulkijoiden niittaamiseen ensimmäisessä Grand Theft Autossa. Kiitettävät listaukset parhaista selain- ja freeware-peleistä löytyvät muun muassa tietosanakirja Wikipediasta.\nVirtuaaliset kohtauspaikat kuten Second Life ja teinimmän käyttäjäkunnan Habbo Hotel ovat roolipelin ja sosiaalisen tilan yhdistelmiä. Niiden käyttäminen on maksutonta, mutta rahaa vastaan saa käyttöön enemmän herkkuja, kuten tontteja ja huonekaluja.\nInternetissä kaikki ei ole pelkästään helpompaa ja halvempaa. Jos lain väärälle puolelle astuminen ei ole ongelma, ilmaista on aivan kaikki. Nykyään suurin osa nettipiratismista tapahtuu vertaisverkoissa. On kuitenkin tärkeä muistaa, ettei tekniikan käyttö sinällään ole rikollista tai rangaistavaa. Vertaisverkkoja voi käyttää myös laillisiin tarkoituksiin.\nMitä tunnetumpi ohjelma on, sitä varmemmin siihen pääsee käsiksi vertaisverkoissa. Niiden toimintaperiaate on pähkinänkuoressa se, että lataaja lähettää lataamaansa materiaalia samanaikaisesti muille lataajille.\nVertaisverkkojen käyttämiseen tarvitaan tiedostonjaosta huolehtiva torrent-ohjelma, esimerkiksi Vuze tai Deluge. Kun se on asennettu ja verkkoasetukset rukattu kuntoon, kiinnostavia torrentteja voi haeskella niitä indeksoivilta sivuilta, kuten Pirate Baystä, ISOhuntista tai Mininovasta.\nTarjolla on miljoonia ohjelmia, elokuvia, levyjä ja muuta materiaalia - sekä laillisia että laittomia. Mikäli lataamasi materiaali on tekijänoikeuden suojaamaa, syyllistyt rikokseen.\nKaikki tällä aukeamalla mainitut ohjelmat ja ohjeet niiden käyttöön löytyvät helpoimmin googlaamalla.\n- afterdawn.com -foorumi\n- tietotekniikkalehtien nettisivut


Taikakirjaimet: Finncon 2014 -raportti, osa 2\nFinncon 2014 -raportti, osa 2\nRaportin ensimmäisessä osassa kävin kevyesti läpi tämän vuoden Finnconin perjantain ja lauantain ohjelmaani. Tässä kakkososassa palaan lauantain naamiaisiin ja sunnuntain ohjelmaan. Kuvista sen verran, että istuin ensimmäisellä rivillä ja olin välillä liian lähellä saadakseni mahdutettua paneeliesiintyjät yhteen kuvaan, joten osa kuvista on yhdistelmiä kahdesta, eikä aina niin kovin onnistuneita. Naamiaisasujen joukossa oli joitain todella vaikuttavia, etenkin voittajan Simo Nousiaisen Geralt Rivialainen Andrzej Sapkowskin Noituri-saagasta. Yksityiskohdissa riitti ihastelemista, silmiä ja kenkiä myöten.\nTässä alla naamiaiskuvakavalkadi ilman sen kummempia esittelyjä. Keppiä heiluttava sisarhentovalkoinen (kuva 12) oli pelottava. Oikeasti, minulle nousi iho kananlihalle kun henkilö lähestyi. Teki mieli siirtyä takavasemmalle turvaan.\nRaadin (Hannu Rajaniemi, Jukka Halme, Tanya Tynjälä ja Jenni Teerikangas) miettiessä palkintoja, Jukka Särkijärvi joutui viihdyttämään yleisöä väliajalla ilmeisesti ihan ex tempore, ja täytyy sanoa, että viihdyttävää oli. Laulu sujui ja tanssikin veti yleisön jopa jaloilleen taputtamaan. Kävi siinä Juha Jyrkäs, pupupojat ja ei-Conchitakin avittamassa ajankuluksi.\nPelottava ja ei-niin pelottava (huom! liitutaulu):\nSunnuntaina kävin ensimmäisenä kuuntelemassa Hannu Rajaniemen GoH-puheen. Loistavaa esiintymistä. Ensin faktoihin perustuvaa tarinankerrontaa avaruuspuvusta ja sen historiasta ja sen jälkeen fiktiivinen tarina, jossa keräilijä varastaa tunnetun astronautin avaruuspuvun Smithsonian-istituutin museosta, mutta yllättyykin sen vaikutuksesta ja joutuu turvautumaan puvun ommelleen naisen apuun. Oli todella mielenkiintoista kuulla avaruuspuvun kehityksen tulleen muodin alalta, Playtexiltä, joka valmisti rintaliivejä ja korsetteja, ja kuinka yleensä tummaihoiset naiset ompelivat ensimmäiset puvut pikkutarkasti käsin kerros kerrokselta. Sekä faktat että fiktiot herättivät runsaasti visuaalisia mielikuvia. Tätä puoltakin avaruusmatkailun historiasta voisi esittää elokuvassa. Hannu kertoi työn alla olevan standalone kirjan, jonka työnimi taisi olla The Letters from Summerland (tai jotain vastaavaa).\nFantasy Romancessa puhumassa olivat Merja Polvinen, Scott Lynch (mies), Marianna Leikomaa ja J.S. Meresmaa. En mitenkään erityisesti halua korostaa, että Scott Lynch on mies, mutta hän itse mainitsi tehtäväkseen paneelissa on olla mies. Romantiikka ei ole minun heiniäni kirjallisuudessa, mutta päätin kuunnella, jos aiheesta sanottaisiin jotain kiinnostavaa silti. Kovasti pohdittiin onko tämän päivän fantasiassa sijaa romanttisten toiveiden täyttymiselle ja voitaisiinko esim. yksinhuoltajuutta pitää toiveiden täyttymisenä. Taisi olla Meresmaa, joka sanoi, että luemme hahmoja kuten todellista maailmaa, ja näinhän se on, että tämä maailma muokkaa sitä taustaa minkä pohjalta lukemisemme hahmotamme ja koemme. Silti meillä on mahdollisuudet, kukin rajoitteidensa mukaan, hyväksyä yli ”normirajojen” meneviä tulkintoja. Paneeli ei ihan päässyt fantasiaromantiikan ytimeen, mutta kyllähän sitä kuunteli.\nWomen in publishingin toi ensimmäistä kertaa eteeni kirjailija Salla Simukan (kuvassa: Elizabeth Bear, Tanya Tynjälä, Cheryl Morgan, Salla Simukka, Johanna Sinisalo), jonka kirjoja en ole vielä lukenut, mutta mielelläni kuuntelin mitä sanottavaa hänellä on aiheesta. Naisten asemaa julkaisumarkkinoilla käsiteltiin niin USA:n, Britannian, Perun kuin Suomenkin näkökulmasta. Ehkä mielenkiintoisinta oli kuulla meillä vähemmän puhutusta Latinalaisen Amerikan tilanteesta Tanya Tynjälän kautta. Siellä naiset itse eivät halua kirjoittaa science fictionia, vaan suuntaavat mielummin valtavirtaan, eivätkä isot kustantamot edes julkaise tieteiskirjallisuutta ja hyvin vähän fantasiaakaan. Maaginen realismi mielletään valtavirtakirjallisuudeksi. Cherylin kautta tuli esille brittiläisten naisten kynnykset saada julkaistuksi ja eritoten mainostetuksi ja arvotelluksi omia teoksiaan. Aiheesta kävivät tiukkaa sanailua parin vuoden takaisessa Sweconissa myös agentti John Berlyne ja kirjailija Jo Walton. Keskustelu sai salivänkärinkin keskittymään aiheeseen niin hyvin, että aikalaput tuli näytettyä vasta kun Cheryl niitä (kelloa seuranneena) huvittuneena tiedusteli. Pienet sattumukset ovat joskus parasta antia.\nJukka Halmeen kunniavierashaastattelu Aleksi Kuution huomassa sujui rennoissa merkeissä, hauskaa oli ja muisteloita kerrottiin. Lopuksi haastateltava ja haastattelija laulaa luikautti, hieroen samalla jostain kumman syystä puhujapönttöä.\nDefinitiivinen definitiivinen (K-18) oli erään aikakauden loppu viimeisellä ohjelmallaan. Petri Hiltunen, Jukka Halme, Vesa Sisättö ja Veikko Laeslehto muistelivat entisiä definitiivejä ja mitä jäi puuttumaan.\nLoppuseremoniassa muisteltiin vuoden aikana joukostamme poistuneita. Syvän hiljaisuuden ja jopa liikutuksen vallitessa vierestäni kuului naps ja yksinäinen salmiakkimerkkari kieri lattialle eturiville. Tilanne ei sallinut purskahtaa nauruun. Kiitos kakkosriville tästä pienestä sattumuksesta (sitä oli Archipelaconin pöydästä haettu niin paljon merkkareita, ettei kaikki mahtuneet pikkukätösiin). Cosplay-asusteita palkittiin ja kuvassa näkyvä pikkupojan supersankari oli todella mainio.\nKiitos 2014 Finnconin järjestäjille ja työvoimalle hienosti onnistuneesta tapahtumasta ja kaikille esiintyjille ja keskustelijoille kiinnostavista ohjelmista ja aiheista. Oli huippua! Ensi vuonna Archipelaconiin.\nRaapustanut Raija / Taikakirjaimet klo 14:15\nTunnisteet: conit ja kirjailijatapaamiset, Elizabeth Bear, Finncon, Hannu Rajaniemi, Jukka Halme, Scott Lynch\nMika Rassi (toim.): Minä pelkään – venäläistä kauh...\nHeikki Nevala, Anni Nupponen ja Shimo Suntila (toi...\nBrian K. Vaughan & Fiona Staples: Saga, volume 2\nHanna Matilainen: Mitä kummaa: opas kotimaiseen sp...\nBlogistanian kesälukumaraton IV - maratonkooste\nFinncon 2014 -raportti, osa 1\nTähtifantasia-palkinto 2014 on jaettu\nWorld Fantasy -palkintoehdokkaat ja Gemmell-palkin...\nTuulista temmattu juoniselostus\nGeorge R.R. Martin: The Rogue Prince, or, A King's...\nSwecon 2014 -raportti 3: Steampunkfestival – kunni...\nSwecon 2014 -raportti 2: Steampunkfestival – näytt...\nSwecon 2014 -raportti 1: Steampunkfestival – asusteet\nEditorial Assistant – Little, Brown, PCR\nEvery Sky a Grave (The Ascendance Series, #1) - Jay Posey\nPeter O’Donnell and Enrique Romero: The Death Trap\nMy Hugo award votes 2020 part 2: Novelettes


Electronic components etc ... - Liittimet | SP-Elektroniikka Oy\nMain Page > Electronic components etc ... > Liittimet\nPikaliitin DT 2-napainen vesitiivis liitin naaras (tähän kuuluu urosliittimet)\nTuote SDT21574. Pikaliitin DT 2-napainen vesitiivis liitin naaras (tähän kuuluu urosliittimet). Katso koontaohje DT 2 liittimille täältä.\nPikaliitin DT 2-napainen vesitiivis liitin uros (tähän kuuluu naarasliittimet)\nTuote SDT21575. Pikaliitin DT 2-napainen vesitiivis liitin uros (tähän kuuluu naarasliittimet). Katso koontaohje DT 2 liittimille täältä.\nTuote 108841. DC pistoke plugi liitin adapteri 2.1mm / 5.5mm ruuviliitoksella. 2.1 / 5.5mm. Helpottaa asennuksia huomattavasti. Helppo tehdä liitoksia ilman tinailuja. Oivallinen...\nTuote SNP22023. Neppariliitin / DC liitin 2.1/5.5. Plus keskellä, pituus n. 12cm.\nDC jatkoliitin adapteri 2.1mm / 5.5mm ruuviliitoksella\nTuote 108842. DC jatkoliitin adapteri 2.1mm / 5.5mm ruuviliitoksella. 5.5 / 2.1mm. Helpottaa asennuksia huomattavasti. Helppo tehdä liitoksia ilman tinailuja. Oivallinen kapistus...\nTuote 114438. DC pistoke plugi kulmamalli Lumberg 2.1 / 5.5 mm metalliosa 9 mm.\nTuote 114439. DC pistoke plugi kulmamalli 2.1 / 5.5 mm metalliosa 14 mm.


Mitä bloggaajan täytyy tietää SEO:sta – 7 vinkkiä blogisisältöjen hakukoneoptimointiin – Grapevine\nNäkyvyyden saaminen blogikirjoituksille Googlen hakutuloksissa on entistäkin haastavampaa. Sisältöä tehdään enemmän ja enemmän, mikä tarkoittaa, että kilpailu lukijoiden huomiosta kasvaa vuodesta toiseen.\nGoogle kehittää algoritmiaan jatkuvasti, jotta hakutulokset vastaisivat mahdollisimman tehokkaasti Google-käyttäjän hakua. Blogien tuottamisessa täytyy näin ollen ymmärtää ja pysyä kärryillä Googlen algoritmimuutoksista.\nKerromme tässä blogissa, miksi hakutulosten ensimmäinen paikka on tavoittelemisen arvoinen sekä annamme seitsemän SEO-vinkkiä, joiden avulla kehität blogiesi hakukonenäkyvyyttä.\nHakutulosten kärkipaikalla olet reippaasti muita edellä\nKuten sanonta kuuluu, paras paikka piilottaa ruumis on Googlen hakutulosten toinen sivu.\nJopa ensimmäisen ja toisen hakutuloksen välillä klikkiprosenteissa on suuri ero Advanced Web Ranking -sivuston tutkimuksen mukaan. Ensimmäinen hakutulos kerää tietokoneella keskimäärin 35,36 % klikeistä ja toinen vain 17,52 %. Mobiilissa hakutuloksista ensimmäinen taas rohmuaa n. 28,57 % klikkauksista, kun toinen joutuu tyytymään vain 16,67 %:ään. Jo 9. hakutuloksen kohdalla molempien klikkiprosentti on jopa alle 2 %.\n7 vinkkiä blogisisältöjen hakukoneoptimointiin – asiat, jotka bloggaajan täytyy tietää\n1. Varmista, että aihetta haetaan tarpeeksi\nSelvitä heti alkuun, kuinka paljon aiheeseen liittyviä avainsanoja haetaan keskimäärin kuukaudessa KeywordToolin tai Googlen avainsanasuunnittelijan avulla. Hakudatan perusteella voit suunnitella sisältöä ja blogissa käytettäviä pitkän hännän avainsanoja. Näin et käytä turhaa aikaa ja vaivaa blogiin, jota kukaan ei etsi tai löydä.\n2. Keskity 1–2 “pitkän hännän” avainsanaan, jotka vastaavat potentiaalisen lukijan hakua\nBlogien SEO:ssa ei ole kyse mahdollisimman monen aiheeseen liittyvän avainsanan viljelystä. Hakukonealgoritmit nimittäin tunnistavat luettelomaiset tai jatkuvasti toistuvat avainsanat. Lopputuloksena hakukonenäkyvyys sekä tekstin luettavuus kärsii.\nHyvä nyrkkisääntö on pitäytyä korkeintaan kahdessa “pitkän hännän” avainsanassa eli pidemmissä avainsanalausekeissa, jotka vastaavat tarkemmin käyttäjän hakua. Tällaisia voivat esimerkiksi olla “auton renkaidenvaihto itse”, “julkisella liikenteellä kulkeminen Espanjassa” tai “kuinka solmia kravatti”. Käyttäjä todennäköisesti haluaa lukea tekstin kokonaan, koska keskeiset avainsanat, joita hän itsekin käytti hakua tehdessä, on tuotu esiin.\nSisällytä löytämäsi avainsanat otsikkoon, väliotsikoihin, leipätekstiin, URL-osoitteeseen, metatekstiin ja kuvan tiedostonimeen.\nOtsikko on kenties tärkein osa blogin SEO:a. Jos otsikko on kehno, moni tuskin vaivautuu edes lukemaan seuraavaa lausetta.\nJos haluat otsikon näkyvän kokonaan Googlen hakutuloksissa, käytä noin 50–60 kirjainmerkkiä. Käytännössä Google määrittää otsikon näkyvän osan pikselileveyden mukaan, joka on suunnilleen 50–60 kirjainmerkin mittainen. Tätä pidemmissä otsikoissa Google katkaisee tekstin kesken.\nJos blogin otsikko on yli 50–60 kirjainmerkkiä pitkä, kannattaa sijoittaa keskeisin/keskeisimmät avainsanat jo heti otsikon alkuun osuvuuden varmistamiseksi. Voit Mozin otsikkotyökalulla selvittää, miltä otsikkosi näyttää Googlen hakutuloksissa sekä näkyykö se kokonaan vai katkeaako se kesken.\nEsimerkkiotsikko. On hyvä lisätä otsikon loppuun sivustosi tai brändisi nimi, jotta lukija tietää, kenen blogista on kyse.\nVäliotsikot ja leipäteksti\nKäytä avainsanojasi väliotsikoissa ja leipätekstissä hyvän maun rajoissa. Tärkeintä ei ole se, minne kaikkialle voisit sisällyttää avainsanoja, vaan vastata mahdollisimman hyvin käyttäjän hakuun ja hänen etsimäänsä tietoon.\nKun asetut lukijan asemaan ja mietit, mikä häntä erityisesti kiinnostaa, todennäköisesti kirjoitat jo luonnostaan avainsanaoptimoitua tekstiä.\nHakukoneet päättelevät myös URL-osoitteen perusteella, mistä blogissasi on kyse. URL:lla ei ole niin paljon painoarvoa näkyvyyden kannalta kuin esimerkiksi otsikolla, mutta sen hyödyntäminen on jälleen yksi keino sijoittua hakutuloksissa korkeammalle. Optimoi URL vastaamaan mahdollisimman hyvin sisältöä sisällyttämällä avainsanasi siihen.\nHyvä URL-osoite viestii myös käyttäjille, millaista sisältöä linkin takaa löytyy. Jos lukijat jakavat blogiasi muualle, URL kertoo nopeasti muille, mistä on kyse.\nMetakuvaus kertoo URL:in tapaan käyttäjille, mitä blogisi sisältää ja houkuttelee heitä lukemaan sen kasvattaen linkin klikkausprosenttiasi. Metatekstiin on myös hyvä sisällyttää call-to-action (CTA), joka houkuttelee potentiaalista lukijaa klikkaamaan ja lukemaan blogitekstisi (esim. ”Lue, mitkä asiat Facebook-arvonnoissa täytyy ottaa huomioon!”)\nMetatekstin enimmäispituus on nykyään Googlessa noin 158 kirjainmerkkiä. Tämä tila kannattaa käyttää kokonaan ja lisätä alkuun lukijan kannalta kaikkein mielenkiintoisin tieto. Tämä siitä syystä, että mobiilissa metatekstistä näkyy noin 120 kirjainmerkkiä.\nHuom.! Nykyään asettamaasi metatekstiä ei aina näytetä hakutuloksissa, vaan lopulta Google itse päättää, mikä osa tekstistä näytetään käyttäjälle. Alla olevassa kuvassa on käytetty hakua “Sisältöstrategia digikanaviin – onko se nyt tarpeellista”.\nVastaavasti seuraavassa kuvassa on käytetty hakua “Sisältöstrategia digikanaviin tarpeellista”. Kuten huomaa, metatekstit poikkeavat täysin toisistaan, vaikka hakutermit eivät eroa toisistaan suuresti.\nKuvan tiedostonimi ja vaihtoehtoinen teksti eli alt-teksti\nVaihtoehtoinen teksti on osa kuvan HTML-koodia. Sen tarkoitus on kuvailla osuvasti kuvan sisältöä, jotta hakukoneet voivat tunnistaa, mitä kuvassa on. Hyödyt alt-tekstin lisäämisestä kolmella eri tavalla:\nHuononäköiset henkilöt saavat näytönlukijan avulla tietää, mitä kuvassa on.\nTeksti näkyy kuvan tilalla, jos kuva ei lataudu.\nKuvat sijoittuvat paremmin kuvahakutuloksissa.\nEsimerkiksi WordPressissä ja MailChimpissä voit kuvan ladattuasi lisätä sille alt-tekstin vaivattomasti.\nKuvan tiedostonimi kannattaa myös nimetä uudelleen, jotta Google-botit tietävät paremmin, mistä kuvassa on kyse. Alt-tekstin tapaan myös tiedostonimen on hyvä kuvata blogin sisältöä. On muutaman sekunnin arvoista lisätä esimerkiksi yllä olevan kuvan tiedostonimen “Screen Shot 2019-01-23 at 16.23.08.png” tilalle vaikkapa “puolukkapiirakka-resepti.png”.\n3. Varmista blogisivujen mobiiliystävällisyys\nGooglen mobiililaitesovellustestin avulla voit selvittää, skaalautuvatko sivusi mobiiliystävälliseen muotoon. Julkaisualustat yleensä skaalaavat blogin automaattisesti mobiiliystävälliseen versioon. Esimerkiksi WordPress-teemoissa on enemmänkin poikkeus kuin sääntö, että teema ei skaalautuisi mobiiliin.\nJos sivusi eivät tue mobiililaitteita, hanki responsiiviset verkkosivut. Responsiiviset verkkosivut skaalautuvat yhdellä URL-osoitteella kaikkiin alustoihin niiden näytön koon mukaan. Tällä on suuresti vaikutusta SEO:on, sillä Google suosii älypuhelimella tehdyissä hauissa mobiiliystävällisiä verkkosivuja. Lisäksi sisältö indeksoidaan kahden erillisen sivun sijasta yhden URL-osoitteen mukaan, millä on myös vaikutusta hakukonenäkyvyyteen.\nGoogle linjasi, että heinäkuusta 2018 alkaen myös mobiilisivun latausnopeus vaikuttaa olennaisesti mobiilihakukonenäkyvyyteen. Tee Googlen mobiilisivuston nopeustesti saadaksesi selville, kuinka nopeasti sivusi latautuvat mobiilissa. Pääset jyvälle latausnopeuden hitauden syistä sekä niiden korjauskeinoista.\n4. Ota Googlen Search Console käyttöön\nGoogle Search Consolen kyselyraportin avulla saat selville, millä hakutermeillä lukijat ovat löytäneet blogisi. Näiden hakutermien avulla voit suunnitella tulevaa sisältöä sekä kehittää vanhempia blogitekstejä. Jos tiettyjä hakutermejä on käytetty usein blogin löytämiseksi, muokkaa ja lisää blogitekstiin näitä avainsanoja.\n5. Vältä liian monen samanlaisen aihealue-tagin käyttöä\nAihekategoriat ovat hyödyllisiä sisällön lajittelussa. Kun aihealue-tageja lisää, verkkosivuille syntyy myös uusi kategoriasivu, jossa näkyy kaikki kyseiseen aihealueeseen liittyvät blogitekstit. Jos lisäät saman blogin useampaan samanlaiseen aihekategoriaan, hakukoneet tulkitsevat tämän sisällön kopiointina, jolloin tekstisi näkyvyys saattaa kärsiä.\nKäytä noin 10–20 erilaista aihealue-tagia ja merkitse blogisi ainoastaan keskeisimpiin kategorioihin.\nEsimerkki WordPressin aihekategorioista.\n6. Tarkkaile välitöntä poistumisprosenttia (bounce rate)\nGoogle Analyticsin välittömän poistumisprosentin avulla voit seurata, kuinka moni vierailija keskimäärin on käynyt ainoastaan yhdellä sivulla. Jos siis blogikirjoituksessasi on vieraillut vain yksi henkilö ja hän ei avaa enää toista sivua, poistumisprosentti on 100 %.\nLuku antaa osviittaa siitä, kuinka miellyttävältä verkkosivusi näyttävät, miten hyvin sivusi skaalautuvat mobiiliin, kuinka nopeasti sivut latautuvat sekä miten hyvin sisältö ja avainsanat vastaavat toisiaan.\nBounce rate ei suoraan vaikuta SEO:on, mutta se viestii välillisesti taustalla piilevistä ongelmista. Näiden ongelmien ratkaiseminen taas kehittää hakukonenäkyvyyttäsi.\n7. Selvitä palaavien vierailijoiden (returning visitors) määrä\nGoogle Analyticsin toinen mittari, jota kannattaa seurata, on palaavien vierailijoiden määrä. Löydät sen vasemmasta sivupalkista “Yleisö”-kohdasta “Käyttäytyminen”-alaotsikon alta nimellä “Uusi vs. palaava”.\nKäytännössä haluat, että vanhat sivuvierailijat palaavat lukemaan uusia blogitekstejäsi. Tämä nimittäin kertoo, että tuotat laadukasta blogisisältöä. Jos palaavien vierailijoiden välitön poistumisprosentti on suurempi kuin uusien, blogiesi taso on saattanut heidän silmissään laskea. Toisaalta se voi myös viestiä verkkosivuongelmista, kuten hitaasta latausnopeudesta tai epämiellyttävästä blogin ulkoasusta, jos se on hiljattain päivitetty.\nSEO:n ja sisällön laadun tasapainottaminen\nVaikka SEO on tärkeä asia näkyvyyden kannalta, houkuttelevan, lukijaystävällisen ja laadukkaan sisällön luominen on edelleen bloggaajan tärkein tehtävä. On hyvä muistaa, etteivät SEO ja sisällöllinen laatu sulje toisiaan pois: molemmat voi saada yhtä aikaa!\nHakukoneoptimoinnin ymmärtäminen kuitenkin auttaa oleellisesti aiheen rajaamisessa ja sisällön kohdentamisessa oikealle yleisölle. SEO:sta vähän tietävä bloggaaja voikin kirjoittaa lukijoille loistavaa sisältöä, joka saa paljon hakukonenäkyvyyttä – ja päinvastoin.\nKaipaatko hakukoneoptimoitua blogisisältöä? Ota yhteyttä! Tuotamme lukuisille eri alojen asiakkaillemme hakukoneoptimoituja sisältöjä eri kanaviin.\nJärjestämme Hakukoneoptimoinnin (SEO) hyödyntäminen markkinoinnissa -webinaarin. Voit osallistua webinaariin omalta koneeltasi mistä tahansa ja saat koulutuksen myös tallenteena käyttöösi.\nTule mukaan kuulemaan parhaat käytännön vinkit ja näkemään konkreettisia esimerkkejä hakukoneoptimoinnista.\n27.05.2019| 0 Comments


Pukkila Lattialaatta Nova Arquitectura Carmine, himmeä, sileä, 97x97mm | Netrauta.fi\nLattialaatta Pukkila Nova Arquitectura Carmine, himmeä, sileä, 97x97mm\nPukkilan Nova Arquitectura -sarjan lattialaatta Carmine on väriltään himmeän punainen ja mitoiltaan 97x97 mm. Tasavärinen, lasitettu laatta on neliön muotoinen. Nova Arquitectura on himmeälasitteinen klinkkeri, joka soveltuu sekä seinä- että latt...\nTuotteen Lattialaatta Pukkila Nova Arquitectura Carmine, himmeä, sileä, 97x97mm kuvaus\nPukkilan Nova Arquitectura -sarjan lattialaatta Carmine on väriltään himmeän punainen ja mitoiltaan 97x97 mm. Tasavärinen, lasitettu laatta on neliön muotoinen.\nLattialaatta Pukkila Nova Arquitectura Carmine, himmeä, sileä, 197x97mm\nPukkilan Nova Arquitectura -sarjan lattialaatta Carmine on väriltään himmeän punainen ja mitoiltaan 197x97 mm. Tasavärinen, lasitettu laatta on suorakulmion muotoinen. Nova Arquitectura on himmeälasitteinen klinkkeri, joka soveltuu sekä seinä- että lattiakäyttöön. Tuote käy ominaisu...\n106,70 € / m²\nLattialaatta Pukkila Nova Arquitectura Carmine, himmeä, sileä, 197x197mm\nPukkilan Nova Arquitectura -sarjan lattialaatta Carmine on väriltään himmeän punainen ja mitoiltaan 197x197 mm. Tasavärinen, lasitettu laatta on neliön muotoinen. Nova Arquitectura on himmeälasitteinen klinkkeri, joka soveltuu sekä seinä- että lattiakäyttöön. Tuote käy ominaisuuksi...\nLattialaatta Pukkila Nova Arquitectura Carmine, himmeä, sileä, 297x97mm\nPukkilan Nova Arquitectura -sarjan lattialaatta Carmine on väriltään himmeän punainen ja mitoiltaan 297x97 mm. Tasavärinen, lasitettu laatta on suorakulmion muotoinen. Nova Arquitectura on himmeälasitteinen klinkkeri, joka soveltuu sekä seinä- että lattiakäyttöön. Tuote käy ominaisu...\nLattialaatta Pukkila Nova Arquitectura Carmine, himmeä, sileä, 297x297mm\nPukkilan Nova Arquitectura -sarjan lattialaatta Carmine on väriltään himmeän punainen ja mitoiltaan 297x297 mm. Tasavärinen, lasitettu laatta on neliön muotoinen. Nova Arquitectura on himmeälasitteinen klinkkeri, joka soveltuu sekä seinä- että lattiakäyttöön. Tuote käy ominaisuuksi...\nLattialaatta Pukkila Nova Arquitectura Carmine, himmeä, sileä, 147x147mm\nPukkilan Nova Arquitectura -sarjan lattialaatta Carmine on väriltään himmeän punainen ja mitoiltaan 147x147 mm. Tasavärinen, lasitettu laatta on neliön muotoinen. Nova Arquitectura on himmeälasitteinen klinkkeri, joka soveltuu sekä seinä- että lattiakäyttöön. Tuote käy ominaisuuksi...


Tapaamisten lomakkeet | UNICEF\nSeuranta- ja arviointitapaamisissa UNICEF arvioi yhdessä kunnan koordinaatioryhmän kanssa, miten Lapsiystävällinen kunta -työ on edistynyt. Tapaamisissa varmistetaan, että työ etenee mallin työvaiheiden, ohjeistusten ja pääperiaatteiden mukaisesti. Alla on lomakepohjat, joita kunta täyttää tapaamisiin valmistautuessaan. Lisäksi alla on UNICEFin lomakkeet, joihin UNICEF kirjaa tapaamisten jälkeen tärkeimmät kunnan työtä koskevat kehittämisehdotukset.\nHuom! Voit täyttää ja tallentaa lomakkeita vain, jos kuulut Lapsiystävällinen kunta -mallia toteuttavan kunnan koordinaatioryhmään ja olet kirjautuneena palveluun. Kaikki voivat joka tapauksessa tarkastella lomakkeen kysymyksiä.\nUNICEFin seurantalomake Lapsiystävällinen kunta -työn ensimmäisen syklin ensimmäiseen seurantatapaamiseen.\nKunta ei täytä seurantalomaketta, vaan valmistautuu tapaamisiin ohjeiden mukaisesti: Lue valmistautumisohjeet täältä.\nUNICEFin lomake, ensimmäinen seurantatapaaminen_fin.docx\nUNICEFin seurantalomakkeet Lapsiystävällinen kunta -työn ensimmäisen syklin toiseen seurantatapaamiseen.\nKunta ei täytä seurantalomaketta, vaan valmistautuu tapaamisiin ohjeiden mukaisesti: Lue valmistautumisohjeet täältä .\nUNICEFin lomake, toinen seurantatapaaminen.docx\nARVIOINTITAPAAMINEN (Kunnan lomake)\nKunnan arviointilomakkeet Lapsiystävällinen kunta -työn ensimmäisen syklin ensimmäiseen arviointitapaamiseen.\nLue kunnan valmistautumisohjeet arviointitapaamisiin täältä .\nKunnan lomake, ensimmäinen arviointitapaaminen.docx\nARVIOINTITAPAAMINEN (UNICEFin lomake)\nUNICEFin arviointilomakkeet Lapsiystävällinen kunta -työn ensimmäisen syklin ensimmäiseen arviointitapaamiseen.\nUNICEFin lomake, ensimmäinen arviointitapaaminen.docx


Kehittelin herkullisen lounaan / 20. päivä | Ilman sokeria ja vehnää\n18.8.2015 by Lenita Lehtonen\t2 kommenttia\nMinusta on kiva käyttää keittiössä luovutta. Tänään onnistuin tekemään mahtavan lounaan.\nEi muuten vieläkään ole ilmaantunut minkäänlaista karkki-, suklaa- tai jäätelöhimoa. Tänään tosin herkuttelin kermavaahdolla mansikoilla.\nPari mantelia jälkkäriksi\nKiitos perheelle, joka opetti minut sienestämään.\nKiitos, että kehoni toimii metsässä liikkumisen edellyttämällä tavalla.\nKiitos, että nautin niin metsässä olosta.\nKiitos eilisestä sienisaaliista, josta saa nyt herkutella.\nKiitos, että kehittelin älyttömän herkullisen lounaan.\nMuutama vasta poimittu pieni kanttarelli, yksi kehnäsieni ja pari mustatorisientä. Pannulle, jotta neste lähtee. Laitoin mukaan puolikkaan sipulin viipaloituna.\nKylmäsavulohta, tässä on ehkä 75 grammaa eli puolet paketista. Leikkasin valmiit siivut pienemmiksi.\nKun sienistä hävisi neste (mukana myös sipuli) lisäsin tilakan oliiviöljyä ja kylmäsavulohisilpun. Sekoitin hetken ja sitten lisäsin ihan vähän suolaa, mustapippuria ja kermaa.\nTämän kastikkeen valmistaa muutamassa minuutissa.\nNiin mun makuun tämä lounas!\nKyl on hyvää. Enkä lisännyt sokeria.\n2 thoughts on “Kehittelin herkullisen lounaan / 20. päivä”\nEn ole koskaan ymmärtänyt niitä jotka lisäävät marjoihin sokeria. Lopetin sokerin lisäämisen kahviin yms. noin 40 vuotta sitten, hyvin on pärjännyt. Sokeria on muuten joka paikassa, esimerkiksi kaupan maksalaatikossa, oikeastaan mitään valmisruokaa ei saa ilman sokeria.\nKiitos viestistä Kirsti 🙂 Varmaan moni on alkanut vähentää sokerin käyttöä juuri noin jättämällä sen teestä ja kahvista. Sinä olet tehnyt muutoksen tosi nuorena. Luulen, että usein kyse on makutottumusten lisäksi tavoista. Tehdään ajattelematta, kuten aina on tehty, esimerkiksi lisätään marjoihin sokeria.Se on ihan ymmärrettävää, mutta omia tapoja kannattaa kyllä kyseenalaistaa 🙂 Minun taloudessanikaan ei ole käytetty sokeria vuosiin, mutta sokeroituja tuotteita kyllä. Oon kans huomannut, että yliopistollakin laittavat sokeria jopa kalakeittoon.


Vapun kuulumiset - Rollemaa\nKirjoittanut Roni Laukkarinen tiistaina, 2. toukokuuta 2006 . Liittyy aiheisiin elämä, elokuvat, juhliminen, karkit, kaverit, vappu.\nHaluatte kai tietää miten vappuni meni? Hyvin. Lauantaina lähdin aamulla soittamaan kitaraa kaupunkiin Tantun luokse. Soitettiin Wintersunia. Kitaratunnin jälkeen menin kotiin. Istuin tietokoneella jonkin aikaa, kävin kaupassa (ostin blondivärin) ja lähdin lenkille ja Veikolle värjättyäni ensin hiukset. Syötiin ja saunottiin. Markokin oli siellä. Lähdin yöllä kotiin.\nSunnuntaina käytiin mummolassa. Myöhemmin vietin vappua ensin kaupungilla ja sitten Ronilla. Oli paljon kavereita ja tunnelma oli tiivis. Jäin Ronille yöksi ja tulin maanantai-aamuna kotiin. Maanantaina eli eilen ostin 1.5l Pepsin ja karkkia ja söin mummolta saatua Fazerin sinistä ja tein pienen leffamaratoonin (Great Raid, Azumi, Aeon Flux). Tässä kaikki niin yksityiskohdattomasti kuin mahdollista.\nVappu, closest translation in english Labor Day, is the day when whole Finland is drunk…I mean really drunk, everyone drinks until (s)he runs out of money or is unable to swallow.\nNyt ulkomaalaiset jannut tietävät mitä Vappu tarkoittaa suomalaisille; Virallisen Juoppouden Päivä.


Netvisorissa verkkolaskut otetaan aina vastaan Finvoice-muodossa. Verkkolaskuosoitteena voi toimia:\nNetvisor luo Maventa-yhteyden asiakkailleen automaattisesti aina kun se on mahdollista. Mikäli yritys on rekisteröitynyt Maventan palvelun käyttäjäksi jo ennen Netvisorin käyttöönottoa, vaatii tilin kytkentä Netvisorin yhteyteen toimenpiteitä asiakkaalta tai Netvisorin asiakaspalvelulta. Lue lisää täältä.\nPankkiverkon verkkolaskuosoitteen määrittäminen Netvisoriin tapahtuu "Yritysvalikko > Pankkilien hallinta" kautta. Näkymässä klikataan pankkitilin nimeä, jolloin päästään muokkaamaan pankkitilin tietoa. Täällä voidaan valita, näytetäänkö Verkkolaskun vastaanotto- osoitteena IBAN- vai OVT-muotoinen osoite.\nMikäli lasku on kohdistunut väärälle toimittajalle, pitäisi lasku palauttaa käsittelemättömäksi ja sitten vaihtaa toimittaja oikeaksi. Tämä onnistuu painamalla laskulla ostolaskun toiminnot ja sieltä vaihda toimittaja.


blogi: no siis läpi mutta ei mikää nopeusjuoksu\nno siis läpi mutta ei mikää nopeusjuoksu\nAloin katsella ensimmäistä tallentaani juttua elisa viihteestä, joka sattuu olemaan Pokemon elokuva!\nOlen kirjoitellut tuonnekin blogiin!\nSyönyt keitettyä perunaa ja paistettua nakkia lihapullilla... mulla on kirsikka pepsi maxia ja hmm, tupakkia? Söin yhden oreo jädenkin ja tuota... kaksi tölkkiä energiajuomaa! Olen melkosta täynnä\nTuli nähtyä kaupungilla miehiä ;) toisin sanoen törmäsin torilla puolisoon ja koulukaveriinkin joka suostui pelailee poksuja meikän kans. Siis ei se puoliso. Se on varmaan mua korkeammalla tasolla ja just la pääsin kymppitasolle ingressissä kun oli se miitti vapriikissa sekä articuno-päivä!\nNo mutta poitsu on paskonut ja ja olen saleillut... voisi ottaa rennoin rantein lopunpäivää\nTuli mieleen yksi juttu. Siis mulla on melko hyvä muisti. Jos täytyy jossain testissä päteä jossa jokin pistekuvio näkyy 15sek ja sitten niitä pitää löytää samasta kohtaa uudestaan samassa järjestyksessä, niin meikä on ihan ilmiömäinen!!! Mietin vaan miltä pokemonilta ne pisteet voisi näyttää ja katsos vaan?!! Mainitsemattakaan mistään palikkatesteistä\nTajusin eilen että multa uupuu yellowsta jokin muukin poksu kuin kabuto. Tod.näk. mewto eli hashtägi numero 151 kun niitä sai vain jonottamalla. Yksi kaveri kuulemma oli jonottamassa mutta niitä riitti vain jonossa edellä olleelle </3\nLähettänyt Kajsa B. klo 18.02


Osakkeiden omistusosuus | Verovapauden edellytykset\nVerovapauden edellytyksenä on, että luovuttava yhteisö on omistanut vähintään 10 prosenttia luovutettavan yhtiön osakepääomasta. Omistusosuutta koskeva verovapauden edellytys on selvä. Osuuden laskeminen on kohtalaisen yksinkertaista.\nOmistusosuuksia voidaan muuttaa joko osakkeita kauppaamalla, lahjoittamalla tai suunnatuin osakeannein sekä maksuttomasti että maksullisesti.\nElinkenoverolaissa (EVL) säännellyin keinoin omistuksen pohjaa ja/tai saantoaikoja voidaan muokata sopivaksi. Eräänä laillisena keinona voidaan tehdä osakevaihto, jossa omistusta voidaan saada sopivampaan muotoon ajatelleen käyttöomaisuuden verovapauden luovutusta.\nErilaisissa järjestelytoimissa ja ketjutoimissa tulee huomioida se, että Verohallinnon mielestä kyse voi olla veronkierrosta. Veronkiertoepäilyt ja -riskit tulee ottaa huomioon kuten sivulla ”Veronkierto” on esitetty.\nKuten sivulla ”Osakassopimukset” on esitetty, Helsingin hallinto-oikeus on antanut ratkaisun 25.2.2015, nro 15/0235/3, Dnro 01604/14/8108, jossa oli kyse vaihtovelkakirjalla merkityistä uusista osakkeista. Mainittuja uusia vaihtovelkakirjaan perustuvia osakkeita ei katsottu uusiksi osakkeiksi, vaan niiden hankinta-aika määräytyi saantoon perustuvien osakkeiden hankinta-aikaan.


Kesälukuhaaste 2015: William Gibson: Neurovelho - Risingshadow\nKesälukuhaaste 2015: William Gibson: Neurovelho\n01.06.2015 15:14\t#1 : Hiistu\nKesälukuhaaste 2015: William Gibson: Neurovelho kirjoittanut Hiistu\nKetju kesälukuhaasteeseen ilmoitetulle kirjalle William Gibson: Neurovelho\n01.06.2015 18:21\t#2 : Pisania\nVastaus käyttäjältä Pisania aiheessa Kesälukuhaaste 2015: William Gibson: Neurovelho\nTämä oli minun ilmoittamani. Ei valinnalle ole kai mitään erityistä syytä, se vaan pätkähti jostain mieleen kun yritin keksiä haasteeseen sopivaa spefikirjaa. Se on kai ollut jo kauan mielen taka-alalla yhtenä niistä monista kirjoista, joista on vähän semmoinen kutina että se "pitäisi" lukea yleissivistyksen tms. vuoksi.\n01.06.2015 21:53\t#3 : Scartti\nVastaus käyttäjältä Scartti aiheessa Kesälukuhaaste 2015: William Gibson: Neurovelho\nArvonnassa tämä osui minulle. Vaikuttaa mielenkiintoiselta.\n18.06.2015 18:18\t#4 : Pisania\nNo niin, vihdoin ja viimein tämä nousi lukupinon päällimmäiseksi. Kyllä sitä on jo odotettukin. Kohtapuoliin nähdään löytyykö tästä mitään (järkevää) sanottavaa. To be continued...\n21.06.2015 13:26\t#5 : Pisania\nOlen nyt lukenut vähän yli sata sivua eli kirjan kaksi ensimmäistä osaa ja olen aika pettynyt. Tuntuu etten ymmärrä tästä hittojakaan. Tunnelma ja miljöö ovat ihan mielenkiintoisia mutta tarina itsessään on sekavanpuoleinen. En vielä tässäkään vaiheessa osaa sanoa mikä juoni on, mitä tässä tavoitellaan ja varsinkaan miksi. Kieli vilisee sanoja, joita en ymmärrä, mikä taas saa keskittymiseni herpaantumaan ja siksi tuppaan lukemaan tätä lyhyissä pätkissä. Se taas ei auta yhtään hahmottamaan tarinaa paremmin.\nAluksi minulla oli hyvin vahvoja mielikuvia sellaisesta Blade Runner -tyyppisestä synkästä, neonvalojen täyttämästä kaupunkimaisemasta, mutta sekin on alkanut pikkuhiljaa hiipua. Tarinan henkilöt eivät herätä minkäänlaisia tunteita ja enemmän kiinnostaisi tietää kirjan maailmasta ja sen historiasta. Heti ekalta sivulta alkaen en ole voinut välttyä tunteelta, että olisi pitänyt lukea joku toinen kirja ennen tätä, että voisin ymmärtää paremmin Neurovelhon maailmaa. Toivottavasti tämä vielä tästä selkenee.\n22.06.2015 13:52\t#6 : Pisania\nToiveeni osoittautui yltiöoptimistiseksi, sillä nyt kun kirja on luettu, en ole paljon hullua hurskaampi. Tai en olisi jos en olisi lukenut Wikipediasta Neuromancerin juonitiivistelmää. Sen jälkeen asiat tuntuivat jo paljon selkeämmiltä. Jo lukiessa tuli fiilis, että tämä voisi ehkä olla ymmärrettävämpää jos lukisi alkukielellä. Suomennos tökki jotenkin vastaan eikä se tuntunut kovin luontevalta (varsinkin niiden rastafarien murre oli jotain jäätävää). Tämä tunne vain voimistui sen wikitiivistelmän jälkeen. Siitä selvisi esim. että suomennoksen Torino olikin alunperin Turing, mikä kävi paljon paremmin järkeen. Ihmettelinkin mitä ihmeen italialaisia yhtäkkiä pätkähti näyttämölle.\nMutta joo, ei tämä nyt mikään järisyttävä lukukokemus ollut. Turhauttava pikemminkin, kun jatkuvasti tuntui kun ei ymmärtäisi mistään mitään ja sitten kun luuli ymmärtävänsä jotain, niin matto kiskaistiin jalkojen alta. Saa kyllä minun osaltani jäädä Gibsonit tähän yhteen.\n22.06.2015 15:23\t#7 : Eija\nVastaus käyttäjältä Eija aiheessa Kesälukuhaaste 2015: William Gibson: Neurovelho\nSamaa mieltä. Tuntui sekavalta, kun kirjan taannoin luin, vaikka kuinka ”tarkkaan” sitä yritti lukea. Olen huomannut muutenkin, että kyberpunk ei ole yleensä ottaen se mieluisin scifin alagenre minulle.\n22.06.2015 15:59\t#8 : Wind\nVastaus käyttäjältä Wind aiheessa Kesälukuhaaste 2015: William Gibson: Neurovelho\nMinä olin pitänyt tätä jonkinlaisena scifi-klassikkona, must-readina ja se on siksi roikkunut tolkuttoman pitkällä lukulistallani tolkuttoman pitkään. Näillä puheilla vedän se yli listalta ja vapautan itseni turhasta "täytyy"-painolastista. Olkoon kuinka klassikko vaan, jos se on niin huono, miltä kommenttien perusteella kuulostaa, ei sitä tarvitse lukea.\n25.06.2015 23:55\t- 25.06.2015 23:56\t#9 : Rasimus\nVastaus käyttäjältä Rasimus aiheessa Kesälukuhaaste 2015: William Gibson: Neurovelho\nNeuromancer tosiaankin kuuluu yleissivistykseen, mutta en yleissivistyksestä sanoisi että siihen pitää olla ensikäden kautta tutustunut.\nMun hämärien muistikuvien mukaan suomennos voisi kyllä olla parempi, mutta eipä tuo alkuperäiskielelläkään mitään kovin ymmärrettävää proosaa ole (muistaakseni - kun olen jotain Gibsonia joskus vilkaissut englanniksikin). Yritetty luoda ja käyttää teknistä katukieltä, jollaista ei tuohon aikaan ollut olemassakaan, ja jollaiseksi ei teknojargoni ole myöhemmin edes kehittynyt. Ja tietotekniikkaan perehtyneenä minua on alkanut vuosien varrella yhä vain enemmän hiertää kirjailijan ja tämän teoksen perinnöksi jättämän kyberpunkvirtuaalitodellisuuskuvaston täydellinen tietämättömyys alasta.\nViimeksi muokattu: 25.06.2015 23:56 Rasimus.\n30.07.2015 19:59\t#10 : Scartti\nEnsimmäinen osa luettuna.. Kirja makaa lipaston päällä ja tuijottaa minua syyttävästi, koska kaikki muut kirjat menevät edelle. Jos viikonloppuna tarttuisin siihen uudelleen.\n16.08.2015 18:25\t#11 : Scartti\nVihdosta viimein sain tämän luettua! Pari viikkoa kirja oli hukassa, kunnes se löytyi sängyn ja seinän välistä.. Kirja vaikutti hieman sekavalta ja valitettavasti ajankohta ei auttanut yhtään. Luin kirjan lukumaratonin aikana keskellä yötä. Kirja olisi kaivannut huomattavastsi skarpimpaa lukijaa. Ei huono, mutta ei mikään uuhlalaakaan. Kirja on niin lyhyt, että ehkä tartun siihen joskus uudelleen. Jatko-osat aion lukea.\n21.08.2015 14:47\t- 21.08.2015 15:09\t#12 : Jouni\nVastaus käyttäjältä Jouni aiheessa Kesälukuhaaste 2015: William Gibson: Neurovelho\nOlen hieman hämmentyneenä seurannut tätä keskustelua, sillä olen lukenut Neurovelhon aikoinaan heti kun se suomeksi ilmestyi 90-luvun alussa, ja pidin siitä silloin todella paljon. Niinpä päätin nyt lukea kirjan uudelleen silläkin uhalla, että aika olisi kullannut muistot, ja/tai teos ei olisi kestänyt aikaa. Suomennos ei tosiaan nykysilmin katsottuna saanut ihan puhtaita papereita, mukana oli muutama melkoinen käännöskukkanen, esim. tuo edellämainittu Turing -> Torino. Muutaman termin kohdalla oli myös käynyt niin, että käännösvaiheessa ei suomeksi varmaan ollut sanalle vakiintunutta käännöstä, ja suomentaja oli keksinyt termin jota ei nykysuomessa käytetäkään. Ja pitää myös muistaa, että teos on kirjoitettu herran vuonna 1983 jolloin Commodore 64 oli uusinta uutta tietotekniikan saralla, eli jotain pientä pitää antaa anteeksi, kuten vaikka kolme megaa kuumaa RAMia kaupustelu. :) Mutta näistäkin huolimatta kirja kyllä tälläkin kertaa tempaisi minut mukaansa ja viihdyin sen ääressä mainiosti. Rasimus tuossa edellä valitteli teoksen luomaa virtuaalitodellisuuskuvastoa. Itse olen it-alan ammattilainen jo 20v työhistorialla, mutta minua tuo vr-kuvasto ei jostain syystä nytkään häirinnyt. Tiedä sitten, että olenko tuohon visioon vaan luontevasti kiinni kasvanut, mutta en pidä aivan mahdottomana että kun kehitys tässä kehittyy vielä joitain vuosikymmeniä niin päästäisiin nykyisesti 2d-webistä Oculus Riftin ja vastaavien silmikkojen kehityksen kautta 3d-ympäristöihin joissa verkko datoineen esitettäisiin jollain lailla graafisesti.\nMutta summa summarum, itse pidin kirjasta edelleen ja se on mielestäni paikkansa genreklassikkona ansainnut. Nykyvalossa saattaisin kyllä suositella kirjan lukemista englanniksi mikäli käännöskukkaset aiheuttavat allergisia oireita.\nViimeksi muokattu: 21.08.2015 15:09 Jouni.


Luonnontieteiden ja tekniikan tiedekunta / Yksiköt / Tulevaisuuden teknologioiden laitos / Tutkimus / Didaktinen tietotekniikka / ViLLE-oppimisjärjestelmä\nViLLE (ville.utu.fi) on Turun yliopiston Informaatioteknologian laitoksella kehitetty oppimisjärjestelmä. Sen avulla opettajat voivat hyödyntää omia tai muiden luomia tehtäviä verkko-opetuksessa. Tehtävätyyppejä löytyy erityisesti kielten, ohjelmoinnin ja matematiikan opetukseen. Näiden lisäksi on yleisiä tehtävätyyppejä, joita voi käyttää useassa oppiaineessa. Tehtävätyyppien kehittäminen on aktiivista ja ehdotuksia uusille oppianeille soveltuvista tehtävistä vastaanotetaan mielellään. ViLLE kerää monipuolisesti dataa oppilaiden vastauksista (esim. pisteet tai tehtävissä käytetty aika), joka on aina kurssin opettajien käytettävissä. ViLLE hyödyntää sosiaalisesta mediasta tuttuja keinoja hyvien opetusresurssien (tehtävät, kurssit, materiaalit, tutoriaalit jne.) esille tuomiseen. Asiasanoihin perustuvan luokittelun lisäksi arvioinnit ja kommentit tukevat parhaiden resurssien löytämistä.\nOpiskelijalle ViLLE näyttäytyy ympäristönä, jossa tehtäviä voi ratkaista omassa tahdissa paikasta riippumatta. Tyypillisesti tehtäviä voi yrittää niin monta kertaa kuin haluaa. Matemaattisissa tehtävissä alkuasetelma voidaan satunnaistaa, joten saman tehtävän harjoittelu on mielekästä useammankin kerran. ViLLE arvioi tehtävien vastaukset automaattisesti ja antaa näistä heti palautteen. Oppilas voi etusivuna toimivasta profiilinäkymästä helposti nähdä opiskelun etenemisen eri kursseilla. ViLLEn omien tehtävien lisäksi voi oppimisjärjestelmää käyttää myös muiden suoritusten (kuten luentoläsnäolojen, harjoitustöiden ja oppimispäiväkirjojen) kirjaamiseen. ViLLE tarjoaa opettajalle työkalut näidenkin suoritusten arvioimiseen ja palautteen antamiseen. eTentin avulla voidaan sekä automaattisesti arvioituja että opettajan arvioimia tehtäviä käyttää osana elektronista tenttiä.\nViLLE-oppimisjärjestelmää kehitetään it-laitoksella osana tietoteknisen didaktiikan tutkimusta (tutkimusta esittävä video: tinyurl.com/villevideo).\nViLLEä hyödynnetään sekä suomalaisissa että ulkomaalaississa korkeakouluissa, ja sen käyttö on levinnyt yli 15 maahan. Järjestelmään on rekisteröitynyt noin 1200 opettajaa ja lähes 20 000 opiskelijaa. Vuosittain ViLLEn avulla tarkistetaan automaattisesti yli 1 500 000 tehtäväpalautusta, joista annetaan 5 000 000 välitöntä palautetta.\nViLLEn käyttö on ilmaista, mutta käyttäjä tarvitsee käyttöoikeudet oppimisjärjestelmään. Turun yliopistolla käyttöoikeudet saa pyytämällä ja yliopiston ulkopuolella käymällä käyttökurssin (ViLLEn käyttöönotto -sivulta löytyy tarkemmat ohjeet).


Tietoja sukunimestä Bremer\nBremer on Suomessa esiintyvä sukunimi.\nBremer-nimisten lukumäärä eri vuosina:\nSukunimien yleisyyslistalla Bremer on sijalla 4 627.\nBremer-nimisiä tiedetään asuneen ainakin oheisten karttojen mukaisilla paikkakunnilla. Asuinpaikkakartta (violetit merkit) osoittaa kymmenen Bremer-nimisen asuinpaikan. Paikkatiedot perustuvat vuosina 1939–1958 aikuisiässä kuolleiden tietoihin, eivätkä ne kata kaikkia tämännimisiä.\nSyntymäpaikkakartta (vihreät merkit) osoittaa, missä edellä mainitut vainajat olivat aikanaan syntyneet. On huomattava, että sukunimen muuttaminen oli 1900-luvun alkupuolella erittäin yleistä. Niinpä heillä saattoi syntyessään olla jokin muu nimi kuin Bremer, tai sukunimi saattoi varsinkin lännessä puuttua kokonaan. Syntymäpaikkakarttaan on otettu miehet ja naimattomat naiset, joiden sukunimi ei ole vaihtunut avioituessa. Heitä on kartalla seitsemän.\nVuosina 1955–1964 kuolleet Bremer-nimiset asuivat osapuilleen oheisen kartan mukaisilla paikkakunnilla. Kartalla on 11 Bremer-nimisen kotipaikka kuolinhetkellä.\nVuoden 1918 tapahtumissa kuoli Suomessa yksi Bremer. Hän kuului punaisiin.\nSuomen sodissa 1939–1945 kaatui tai muuten menehtyi kaksi henkeä, joiden sukunimi oli Bremer. Lukumäärä kattaa puolustusvoimain palveluksessa olleet mutta ei sotien siviiliuhreja.\nSana Bremer esiintyy osana yritysten nimiä ja/tai yritysten omistajilla. Yritysten viralliset kotipaikat on esitetty sinisillä merkeillä oheisilla kartoilla. Jos kartalla on erikokoisia merkkejä, suurempi merkki tarkoittaa suurempaa yhtiömäärää.\nSana Bremer esiintyy katuosoitteissa seuraavasti: Jakob Bremers gatan, Jakob Bremersvägen. Osoitteet on merkitty oheiseen karttaan punaisella.\nRuotsissa Bremer oli 370 ihmisen sukunimi vuonna 2020. Nimi on siis Ruotsissa yleisempi kuin Suomessa.\nNorjassa Bremer oli 126 ihmisen sukunimi vuonna 2015.\nTanskassa Bremer on ollut 205 ihmisen sukunimi vuonna 2016.\nSaksassa Bremer on yleinen sukunimi.\nHollannissa Bremer oli 2 297 ihmisen sukunimi vuonna 2007.\nEspanjassa oli vuonna 2020 yhteensä 60 henkeä, joiden sukunimi oli BREMER.\nPuolassa Bremer oli 213 ihmisen sukunimi vuonna 2018.\nYhdysvalloissa oli vuonna 2010 yhteensä 6 733 henkeä, joiden sukunimi oli BREMER. Nimi on siellä etupäässä valkoihoisten sukunimi.\nAustraliassa oli vuoden 2006 paikkeilla äänioikeutettuna 89 henkeä, joiden sukunimi oli BREMER.\nAlkusointuiset nimet ovat sellaisia, jotka alkavat mahdollisimman samalla tavoin. Alkusointuinen nimi on vaikkapa Brenda Bremer.\nSläktnamnet / Surname Bremer, Finland.


Raitiovaunuhavaintoja - kesäkuu 2011 - Sivu 5\n22.06.2011, 19:25 #61\nViimeksi tänään Valtioneuvoston linnan kohdalle Aleksille pysäköity auto esti linjojen 4 ja 3T kulun. Viime perjantaina olin ratikan kyydissä, kun kävi samoin, eikä kyseessä ollut kuin normaali henkilöauto. Poikkeusliikennetiedotteiden perusteella ongelma esiintyy samassa paikassa nykyään kovin usein - joskus jopa pari kertaa viikossa. Mututuntumalta uskaltaisin väittää että jalkakäytävää on vahingossa tai "vahingossa" levennetty viime vuonna, kun katu oli auki useita kuukausia putkitöiden vuoksi. Viime talvena ajattelin lumen olevan osasyyllinen ongelmaan, mutta lumien sulaminen ei vaikuta tuoneen asiaan helpotusta. Tilanne on erityisen ongelmallinen nyt kun sekä kolmonen että nelonen ajavat Valtioneuvoston ohi, eivätkä ne pääse Kauppatorille kääntymään.\nOnko kukaan muu pannut merkille kyseisen paikan lisääntyneen vikaherkkyyden? Onko kellään faktaa asiasta?\n22.06.2011, 20:40 #62\nHKL-Raitioliikenne ja liikennesuunnittelijat ainakin. Ei vain ole lainkaan selvää mitä on tapahtunut. Periaatteessa jalkakäytävän leveys on entisellään. Voi olla, että kiviä ladottaessa reuna on siirtynyt muutaman sentin.\nPaikalle on tilattu pysäköintiruutujen maalaus, jos siitä olisi apua. Jos ei auta, ei liene muuta vaihtoehtoa kuin avata kaikki uudelleen ja kaventaa jalkakäytää. Maksaa paljon eikä onnistu hetkessä.\n22.06.2011, 21:27 #63\nJa sitten vaihteeksi taas niitä havaintoja. 22. 6.:\n1: 154 (Fazer)\n7A: 151 (Etuovi) ja 152 (Alepa)\n151 tuli vastaan helsinkiläisessä multippeliajossa 86:n kanssa ja lähti oikaisemaan Kallion kautta. Kyseinen vaunu tuntuu muutenkin omien havaintojeni perusteella olevan huono pysymään aikataulussa (jopa huonompi kuin muut Mannet). Osaako kukaan sanoa, onko oikeasti näin vai onko kyse vain havainnoitsijan osumisesta havainnoimaan väärään aikaan.\nLisäksi ei-vaunuhavaintona mielenkiintoista säätöä Spårakoffin ja ykkösellä olleen Varion välillä Mikonkadun lenkissä: Edellä ollut Spårakoff ajoi Mikonkadun ja Kaivokadun väliselle risteysalueelle päästääkseen takana olleen ykkösen lähtemään linjalle, peruuttaen sitten takaisin pysäkille ja (ilmeisesti) lähtien siitä myöhemmin normaalisti pubeilemaan. Olikohan kysessä suunniteltu vekslaus vai oliko Spårakoff vain saapunut liian aikaisin pysäkille?\n22.06.2011, 23:51 #64\nEdellä ollut Spårakoff ajoi Mikonkadun ja Kaivokadun väliselle risteysalueelle päästääkseen takana olleen ykkösen lähtemään linjalle, peruuttaen sitten takaisin pysäkille ja (ilmeisesti) lähtien siitä myöhemmin normaalisti pubeilemaan. Olikohan kysessä suunniteltu vekslaus vai oliko Spårakoff vain saapunut liian aikaisin pysäkille?\nTietääkseni Spårakoffin lähtöaika on pari minuuttia ykköstä ennen. Tuo etumatka ei vaan koffille riitä, ja se ehtii ennen Urheilutaloa hidastamaan ykköstä useammalla minuutilla. Koffin kuski teki sitten käytännöllisen ratkaisun ja lähti vähän myöhässä ykkösen perään.\n27.06.2011, 15:24 #65\n27.6.: HKL 150 MS Europan (Kvaerner-Masa Yards 1999, Hapag-Lloyd, lippumaa Bahama) tilausajossa. Luksusristeilijä (matkustajia max 408, miehistö 285) on Katajanokalla.\nHämeentien sillan peruskorjaus on nyt vaiheessa, jossa kaikki liikenne kulkee raitiovanukaistalla molempiin suuntiin. Siirtyminen ratikkakaistalle sillan päissä on niin hyvin suunniteltu, että bussit eivät tilanpuutteessa pysty kohtaamaan.\nViimeisin muokkaaja Albert; 27.06.2011 kello 16:00. Syy: Hämeentien silta\n28.06.2011, 14:08 #66\nTuosta järjestelystä taitaa olla tuntuvaa haittaa raitiolinjoille 6 ja 8, olisiko ollutkin järkevämpää katkaista jommankumman linjan reitti jo Paavalinkirkolle jolloin edes toinen linjoista pysyisi aikataulussaan.\n28.06.2011, 14:34 #67\nSiinä olisi taas varsinkin kutosen oikaisut vaikeutuneet entisestään, kun vuorovälit Arabiaan olisivat venyneet tolkuttoman pitkäksi ja kasit olisivat seisoneet Paavalilla edessä.\n30.06.2011, 09:30 #68\n30.6. vaunu 221 linjalla 4. Luultavasti vuorossa 48, joka palaa illalla Koskelaan. 6/8:lla puolestaan oli useampikin lyhyt nivel, vaikka linjaparin kaikki vaunut on merkitty matalilla ajettaviksi.\n30.06.2011, 10:03 #69\n30.06.2011, 12:43 #70\n30.6. vaunu 221 linjalla 4. Luultavasti vuorossa 48, joka palaa illalla Koskelaan.\nVahvistan että oli (kyltin mukaan) vuorossa 48.\n30.06.2011, 16:32 #71\nKatsoin SRS:n uutissivujen kautta löytyvistä vuorokohtaisista aikatauluista, että vaunuja kierrätetään Töölön ja Koskelan hallien välillä linjojen 3B/T ja 4 välityksellä siten, että linjalta 3B/T kolme vuoroa ajaa iltaisin Töölön halliin ja linjalta 4 vastaavasti kolme vuoroa yöllä Koskelan halliin. Olisikohan vaunu 221 lipsahtanut eilen kolmoselle väärään vuoroon ja siten löytänyt tiensä Töölöön yöksi, vai onkohan se eksynyt neloslinjalle jotain muuta kautta? Lienee ensimmäinen päivä lähes vuoteen kun linjalla 4/10 on Vario, mikäli mahdollisia koulutusajoja ei huomioida.\n05.07.2011, 03:08 #72\nSiirtyminen ratikkakaistalle sillan päissä on niin hyvin suunniteltu, että bussit eivät tilanpuutteessa pysty kohtaamaan.\nTämä ongelma havaittiin nopeasti ja asvaltiramppeja pidennettiin, jotta bussit ja kuorma-autot pääsevät nousemaan ratikkakaistalle tarpeeksi loivasti eikä vastaantulevaa liikennettä tarvitse odottaa.\n05.07.2011, 16:32 #73\nMitähän ovat se Karia-vaunu sekä ne viher-keltaiset välipala-mannet, jotka ovat Koskelan hallin takana? Niissä on kyljissään melkoiset graffitit. Näkyvät hyvin Koskelantien ja Lahdenväylän liittymän kohdalta.\n05.07.2011, 17:20 #74\nHKL 11, 161 ja 163. On ollut SRS-uutisissakin maininta, mutta siellä ei käytetä ja toivottavasti täälläkään ei käytettäisi tuota g -alkuista sanaa.\nRuotsalaisella SSS-forumilla esimerkiksi tuo on myös käytäntönä.\n05.07.2011, 17:46 #75\nOn ollut SRS-uutisissakin maininta, mutta siellä ei käytetä ja toivottavasti täälläkään ei käytettäisi tuota g -alkuista sanaa.\nTuota käytäntö en tunnekaan. Mitä sanaa sitten käytetään? Töherrys, vai mikä?


Osta edulliset ja laadukkaat martingaalit nyt | horze.fi\nMartingaalit ovat erityisesti esteratsastuksessa ja maastoratsastuksessa suosittuja apuohjia. Martingaali on tehokas apu erityisesti silloin, jos hevonen nostaa päätään liian ylös.\nCollegiate Horze Kavalkade Kincade Schockemohle Sprenger\nSolid Safety martingaali\nOsta Martingaalit osoitteesta horze.fi\nMartingaalit kuuluvat myös sivuohjien ja gramaanien kategoriaan, ja ne voi jakaa kiinteisiin martingaaleihin ja liukuviin martingaaleihin. Liukumartingaali on yleisempi klassisessa ratsastuksessa.\nMartingaali varmistaa, että hevonen ei voi väistää ohjasapuja liikaa antaen hevosen päälle kuitenkin hyvän liikkumisvapauden. Martingaaleja on olemassa erityyppisiä, on rintaremmi-martingaaleja ja martingaaleja, joissa on jousto-osa tai läppä.\nMartingaalit on suunniteltu myös hyvännäköisiksi. Valikoimassamme on esimerkiksi useita värejä, joten jos haluat valita ruskean satulasi kanssa yhteensopivan, ruskean martingaalin, olet oikeassa paikassa. Tutustu nyt valikoimaamme.\nValikoimassamme on myös mm. Schockemöhle Sports ja PS of Sweden martingaaleja.


Löysin sarjakuvan jonka oon tehnyt ekaluokkalaisena Peukku-kirjojen innoittamana. Halusin laittaa sen tänne ihan vaan Plastic Bag Mind-Pepsin ihmeteltäväks, kun se tykkää kans Peukusta. Tossa on muuten sit lukusuunta raikkaan kekseliäästi alaoikealta ylävasempaan.\nTosta tuli myös mieleen että eipä oo paljon taiteellinen ilmaisu vuosikymmenten varrella muuttunut, jos vertaa mun myöhempään sarjistuotantoon Potaatit. Lukusuunta normaali.\nLähettänyt Aiju klo 4.33\nTinker Bell 29. syyskuuta 2011 klo 8.57\nPeps 29. syyskuuta 2011 klo 23.06\nJa toi alla oleva Potaatti on kans söpö. Mä olin muuten pienenä välillä just tollanen marttyyri ku se :D\nHelena Lundahl 30. syyskuuta 2011 klo 3.44\nHengästyttävän vauhdikas toi eka sarjis!\nCHRZU 2. lokakuuta 2011 klo 10.30\nJoo, se menee mihin sattuu!\nAura Illumina 3. lokakuuta 2011 klo 3.01\nVoi ei, ihana Peukku ja sitten vielä mun all-time-favourite potaateista. Herkkua. :)\nAiju 4. lokakuuta 2011 klo 0.27\nLöytysköhän noita Peukku-kirjoja vielä kirjastosta? Mä muistelen että ne oli aika rauhallisia, jotenkin tohon mun sarjistulkintaan on tullut semmonen hysteria-lisä. Pitänee käydä kattomassa kun ens kerran menee kirjastoon.\nPeps 7. lokakuuta 2011 klo 10.32\nKyl niitä aina välillä löytyy, oon joskus tehny tutkimusta :)


"Tuosta ajasta pystyy vielä kiristämään" - Anne-Mari Hyryläinen juoksi Suomen kaikkien aikojen tilastossa neljänneksi | Sportti.com\n"Tuosta ajasta pystyy vielä kiristämään" - Anne-Mari Hyryläinen juoksi Suomen kaikkien aikojen tilastossa neljänneksi\n9.2.2018 - 09:13:45\nAnne-Mari Hyryläinen paransi tuntuvasti puolimaratonin ennätystään Ras al-Khaimahin RAK-kilpailussa Arabiemiraateissa. Hyryläinen juoksi matkan ajassa 1.11.10, jolla hän nousee Suomen kaikkien aikojen tilastossa neljänneksi.\nAiempi oma ennätys oli toissa vuonna juostu 1.12.27. Hyryläinen sijoittui kilpailussa 13:nneksi.\n- Olen niin hyvässä kunnossa, että ilman muuta odotin ennätystä. Se kuitenkin oli arvoitus, miten juoksu kulkee, kun maratonista on vain kaksi viikkoa. Pieni väsymyksen tunne lihaksistossa oli 13 kilometrin jälkeen, mutta se ei mitään vaikuttanut, Hyryläinen sanoi.\nArabiemiraattien 15-18 plusasteen säässä matka taittui tasaista vauhtia.\n- Tuosta ajasta pystyy vielä kiristämään, kun pääsee juoksemaan kunnolla palautuneena, Hyryläinen arvioi ennätystään.\nHyryläinen juoksi tammikuun lopussa Dubaissa maratonilla ennätyksensä 2.28.53. Kauden päätavoite on onnistua elokuussa Berliinissä EM-kisojen maratonille, jonne hänet on jo valittu.\nKenian Fancy Chemutai voitti Ras al-Khaimahin puolimaratonin naisten kilpailun kaikkien aikojen toiseksi nopeimmalla ajalla 1.04.53. Miesten kilpailussa Kenian Bedan Karoki Muchiri vei voiton huippuajalla 58.42.


Kevätretki - Miami - Maailman ympäri 180 vuodessa\nMiami oli hyvä. Pyrähdys nopea ja tehokas. Hotellina oli lentokentän läheltä Pullman, joka täytti odotukset – palvelu oli tympeää, paikka viileä ja kliininen. Ensimmäinen huone oli siivoamaton edellisten asukkaiden jäljiltä, jälkimmäisessä ei ollut maksamaamme parisänkyä. Vastaanottovirkailija oli niin aneeminen että näytti valuvan millä hetkellä hyvänsä ulos nahoistaan.\nHotellin congierce ehdotti auton vuokraamista ja yhtäkkiä se kuulostikin hyvältä. 24h vuokra 55 dollaria, sis. vakuutukset ja navigaattorin. Autovuokraamon kuljettaja haki meidät ja suhattiin kohti vuokraamoa, joka lopulta oli neva höörd-henkinen murju (Green Motion?). Työntekijät olivat ultimaattisen huonoja. Poikkeuksellisen tehottomia, vähän asiattomia keskinäisissä jutuissaan, ja aivan historiallisen hitaita. Mikään kiirehän ei toki ollut joten kiltisti hymyille odotettiin liki tunnin verran vuoroamme, olihan edellä kaksi palveltavaa asiakasta.\nLaput täytettiin ja virkailija toivottu hyvää matkaa, tosin unohti antaa auton avaimet. Sitten navigaattorin. Kirjoitti auton kaikki tiedot väärin vuokrasopimukseen, kuten myös minun nimen ja osoitteen. Hän ei myöskään maininnut mitä polttoainetta pitää tankata – minä puolestani oletin sen lukevan avaimessa/tankin korkissa/huoltokirjassa. Ei lukenut, ei.\nAuto oli kuitenkin ihan hyvä, joku maltillisen kokoinen Hyundaikippo se oli.\nEhdittiin koluta Miami Beach niin autolla, kävellen kuin rannalla, varpaat viileässä Atlantissa kahlaten. Syötiin katukiska-tyyppisestä “surffitukka kohtaa meksikon”-puljusta todella hyvät minitortillat. Juotiin smoothiet mehubaarista, jossa toisesta ulottuvuudesta repäisty maaninen (ja vain lievästi hullu) tuijottajanainen alkoi uhkailla miestä.\nHaahuiltiin tehokkaasti Dolphine Mall-ostarilla järkevänhintaisten merkkivaatteiden ja -aurinkolasien perässä. Syötiin food courtista hyvät latinalaismätöt. Ajeltiin pimeällä Miamin Downtowniin ja ihailtiin kaupunkia läheltä ja kauempaakin, sekä ajeltiin 100viissataa kertaa harhaan motarilla, kiitos lohduttoman liittymämäärän ja vain vähän unelmissaan haahuilleen kartturin. Kyllä, minä ajoin.\nKokonaistilanne: matkalaukku menee kiinni helposti. Kunhan en enää osta mitään.\nPs. Nettiä ei botskilla ole. Eikä kenttää puhelimessa. Joten kuvia ja yhteydenottoja ei irtoa.


Korjaus: Langaton hiiri ei toimi\nTeknologian nykyaikaistamisen myötä erityyppiset LangatonHiiri ovat nousseet markkinoille. Nämä langattomat hiiret, kuten Optinen hiiri, Laserhiiri ja Bluetooth-hiiri voi lähettää ja vastaanottaa pieniltä lähetettyjä signaaleja USB-sovitin joka toimitetaan heidän kanssaan. Mukana olevien komponenttien määrän (hiiri, dongle ja hiiren sisäänrakennetut paristot) vuoksi vianmääritys vaatii kuitenkin paristojen poistamisen, donglen asettamisen uudelleen toiseen USB-porttiin ja hiiren kääntämisen PÄÄLLE / POIS käyttämällä hiiren alla olevaa kytkintä. Tässä oppaassa käyn läpi vaiheet tämän tekemiseksi.\nTapa 1: Tarkista langattoman hiiren akkuvirta\nTarkista tilasi Langattomat hiiriparistot ja vaihda ne tarvittaessa, jos hiiri putoaa tietyn tason alle, hiiri lakkaa toimimasta. Useimmissa hiirissä tämä ilmaistaan punaisella valolla, mutta jos punaista valoa ei ole, tai muu merkki; vaihda paristot.\nAkun tarkistaminen Optinen hiiri: Katso punainen valo tulee sen pohjalta.\nAkun tarkistaminen Laserhiiri: Katso Virran merkkivalo\nBluetooth-hiiren akun tarkistaminen: Valitse Käynnistä> Ohjauspaneeli> Hiiri> Bluetooth ja tarkistaAkun jäljellä oleva kokonaisvirta" Tila\nTapa 2: Poista ja kytke USB-vastaanotin ja langattoman hiiren akku\nMonissa tapauksissa ongelma korjataan automaattisesti poistamalla vain USB-vastaanotin jaLangattomat hiiriparistotvarten 5 sekuntia ja kytke ne sitten takaisin.\nTapa 3: Etsi laitteistomuutoksia\nTämä menetelmä ei kuitenkaan ole kovin tehokas, koska useimmat laitteet ovat plug n play -tunnistettuja, havaitaan automaattisesti, mutta sitä tulisi silti yrittää. Laitehallinnan avulla voit työntää järjestelmää skannaamaan ja havaitsemaan kaikki laitteistot. Joskus, jos hiirtä ei havaita, se voi auttaa työntämään sen läpi.\nAvaa Laitehallinta pitämällä -näppäintä painettuna Windows + R Näppäimet ja tyyppi “hdwwiz.cpl”. Napsauta OK. Etsi ”Hiiret ja muut osoitinlaitteet”Ja napsauta sitä. Napsauta ylävalikosta Toiminto ja valitse "Etsi laitteistomuutoksia".\nTapa 4: Synkronoi langaton hiiri uudelleen USB-vastaanottimen kanssa\npaina Kytkeä Painike päällä USB-vastaanotin, vastaanottimen valo alkaa vilkkua. (Ohita tämä vaihe, jos laitteessasi ei ole painiketta.) Jos tietokoneen ruutuun tulee valintaikkuna; noudata ohjeita muuten, siirry seuraavaan vaiheeseen. Paina ja vapauta Kytkeä -painiketta hiiren alaosassa. Joillakin voi olla mikrokytkin, jota voidaan painaa ja vapauttaa kynällä tai tapilla. Sinun hiiri on synkronoitu vastaanotin, jos vilkkuminen lakkaa tai tasaisesti Vihreä valo on Vastaanotin.\nTapa 5: Kokeile eri porttia tai tietokonetta\nJos yllä mainitut menetelmät eivät toimi, liitä langaton hiiri tietokoneesi toiseen USB-porttiin tai muuhun tietokoneeseen ja testaa, toimiiko se. Jos se osoittaa samaa käyttäytymistä, hiiri on viallinen ja se on vaihdettava.


Kekkilän lannoitekoulu: Onko lannoitteen käytöllä merkitystä? - Kekkilä.fi\nRavinteita parempaan kasvuun\nKaikki kasvit tarvitsevat pohjimmiltaan samoja ravinteita. Ymmärtääksemme lannoittamista tulee meidän kuitenkin tarkastella sitä, miten kasvejamme kasvatamme. Jos taimet kasvavat maassa, juuret voivat kasvaa ulos- ja alaspäin löytääkseen tarvitsemansa ravinteet. Jos kasvit kasvavat ruukuissa tai muuten rajatussa kasvualustassa, kasvien kasvu on riippuvaisempi siitä, että uusia ravinteita annetaan oikealla hetkellä.\nMaassa on ainakin jonkin verran ravinteita kasvien käyttöön.\nMulta on kuin ruokakomero\nMulta itsessään on kuin ruokakomero tai varasto, josta löytyy tietty määrä ravinteita. Saviset ja runsasmultaiset mullat voivat sisältää paljon ravinteita, kun taas hiekka- ja moreenimaat ovat köyhempiä. Käyttämällä luonnonmukaisia lannoitteita parannat mullan kykyä toimia varaston lailla.\nMulta ja pieneliöt varastoivat ravinteita, kunnes kasvit tarvitsevat niitä.\nVoit lähettää multaa analysoitavaksi esimerkiksi viljavuuspalveluun, jos haluat tietää, mitä se sisältää. Paras tapa ymmärtää multaa ja sen ravinnesisältöä on tarkkailla mullassa kasvavia kasveja ja tehdä huomioita siitä, mitä lannoittaessa tapahtuu.\nTarve määräytyy kasvun mukaan\nKasvit ovat erikokoisia, ja niillä on erilainen kasvutahti. Ne ottavat ravinteita eri vauhdilla ja eri määriä sen mukaan, missä kasvuvaiheessa ne ovat.\nEniten ravinteita käyttää suuri taimi, joka lisää biomassaansa nopeasti kasvattamalla uusia oksia ja lehtiä. Monet vihanneksista ovat tällaisia kasveja: ne tarvitsevat paljon ravinteita, jotta ne pystyvät kasvamaan nopeasti ja ehtivät kehittyä sadoksi asti kesän aikana.\nVanhemmat ja täyteen mittaan kasvaneet kasvit eivät tarvitse ravinteita niinkään kasvaakseen vaan tuottaakseen hedelmiä tai selvitäkseen kylmästä talvesta. Jos jokin ravinne puuttuu, kasvu pysähtyy tai kukkien ja hedelmien laatu huononee. Nopeakasvuisilta kasveilta ei saa puuttua ravinteita. Käytännöllisin vaihtoehto niille ja ruukkukasveille on käyttää lisänä nopeasti vaikuttavaa kastelulannoitetta, kun ravinteet alkavat loppua mullasta.\nKuinka paljon lannoitetta tulee käyttää?\nAmmattiviljelmillä lasketaan ravinteiden välistä tasapainoa, jotta lannoitteesta saadaan irti kaikki hyöty. Harrastelijaviljelijää tämä ei välttämättä kiinnosta. Mieti, missä ja miten lannoitat niin, että pidät mullasta mahdollisimman hyvää huolta ja jotta kasvit kasvavat hyvin ja tuottavat iloa. Kasvien kasvattamisessa on aina kyse uuden kokeilemisesta ja oppimisesta.\nKaikissa pakkauksissamme on merkinnät siitä, milloin ja kuinka paljon lannoitetta suosittelemme. Ilmoitetut määrät on laskettu kasvien tarpeiden mukaan ja ne ovat turvallisia kasveille, ihmisille ja luonnolle. Lannoitteen voi jakaa useaan pieneen annokseen kasvukauden ajalle. Käytännössä on yksinkertaisinta aloittaa reilulla aloitusannoksella keväällä, jonka jälkeen lannoitusta ylläpidetään kerran tai pari.\nLannoituksesta tulee hieman monimutkaisempaa, jos käytät useampaa ravinnelähdettä, esimerkiksi kompostia tai kanankakkaa maanparannukseen ja kasvimaalannoitetta tai kevätlannoitetta täydentävänä ravinnelähteenä. Silloin jokaisen annostusta tulee pienentää.\nKaksinkertainen määrä lannoitetta ei tarkoita tuplasatoa – älä yliannostele lannoitetta! Liian suuri määrä lannoitetta ei ole ympäristöystävällistä. Se saattaa johtaa siihen, että ravinteita huuhtoutuu vesistöihin, jotka rehevöityvät.\nTodella suuret määrät lannoitetta voivat vahingoittaa juuria ja estää niiden vedensaannin. Tällöin kasvi voi kuivahtaa tai esim. nurmikko palaa ruskeaksi. Nopeasti liukenevaan kivennäislannoitteeseen verrattuna riski on pienempi luonnonravinteessa, koska pieneliöiden tulee ensin käsitellä se.\nJos lannoite ei tuo toivottua tehoa, on parempi lisätä lannoitetta jonkin ajan kuluttua. Huomioi koostumus ja yritä lisätä sitä lannoitetta, joka antaa parhaimman tehon.\nJotta kasviravinne leviää multaan ja kasvi voi hyödyntää sen, tulee mullasta löytyä kosteutta. Älä anna mullan kuivua liikaa. Multa ei myöskään saa olla liian kosteaa, koska silloin pieneliöt ja juuret eivät pysty hengittämään tai käsittelemään ravinnetta.


43,5 m² Kaarlo Sarkian katu 10, 02600 Espoo Kerrostalo Kaksio myynnissä - Oikotie 15472497\nMyytävät asunnot Espoo Leppävaara Kaarlo Sarkian katu 10, 02600 Espoo\n245 000 €43,5 m²\nKaarlo Sarkian katu 10, Leppävaara, Espoo2h+avok+s+p\nIhastuttavalla uudella alueella hyvien harrastusmahdollisuuksien äärellä uusi vaalea raikas parvekkeellinen koti. Kaunis avokeittiö ja tilava kylpyhuone saunoineen ja puistomainen ympäristö puroineen luo viihtyisyyttä asumiseen, puhumattakaan Raide-Jokerin tulossa olevaa pysäkkiä liikkumista helpottamaan. Kauppakeskus Sellon palvelut lähettyvillä! Huoneisto kuvattu 4 kerroksen asunnosta. Mahdollisuus kysyä rakentajalta autopaikkoja 12.000€\nSiemensin valkoiset kodinkoneet: Jääkaappi/pakastin, pyrolyysiuuni, induktioliesi, liesituuletin, astianpesukone, mikroaaltouuni\nKylpyhuone, suihku, suihkuseinä lasia, allaskaappi, peilikaappi, pesukoneliitäntä, wc-istuin seinään asennettu, sähkösauna, lauteet tervaleppää, seinät ja katto tervaleppäpanelointi, kiuas Harvia 8kW\nEteisen ja makuuhuoneen kaapit, irtaimistovarasto\nPerkkaanpuiston koulu (etäisyys n. 0.78 km), Postipuun koulu (etäisyys n. 1.12 km), veräjäpellon koulu (etäisyys n. 2 km), Lipunkantajanpolun päiväkoti (etäisyys n. 0.69 km), Everstinkadun päiväkoti (etäisyys n. 0.67 km), K-Citymarket Espoo Sello (etäisyys n. 1.18 km), Prisma Sello (etäisyys n. 1.21 km)\n5 632,18 € / m2\n484,72 € / kk\nHoitovastike 310,16€ sisältää tontinvuokravastikkeen136,16€ Tontin lunastushinta on(832,24€m2) Taloyhtiön lainan ensimmäinen lyhennys on 30.4.2025..\nautohallipaikkoja: 45, piha-autopaikkoja: 2\nHissi, SMARTPOST: Postilähetysten ja kaupan noutopiste, joka säilyttää mm kauppakassitoimitukset kylmässä!\nSälekaihtimet, verhokiskot, parvekkeella matto


MAALLA, MERELLÄ JA NORJASSA -kesäkiertue 2016\nKUKA VITTU ON VESA-MATTI LORDI?\n...TAI ONAN BARBAARI?\nLEMI, JALKOSALMI la 02.07.2016\nHei, mussukat! Tästä on aikaa, päiväkirjoista siis. Tarkistin juuri, että olen viimeksi kirjoittanut tänne tulevan levyn miksausten aikaan toukokuussa.\nOn tapahtunut paljon. Levy on viimein valmis. Promokuvia on otettu, lisää kai otetaan vielä. Meistä tehdään dokumentti-elokuvaa, mutta siitä myöhemmin. Levyn vinyyliversion kannet valmistuvat näinä hetkinä, cd-version kannet valmistuvat elokuussa. Romaani on valmis, muutamaa pilkkua viilataan vielä elokuun aikana.\nHongisto tuli kaapista ja tunnusti olevansa homo. Umpihomo.\nNäistä lähtökohdista on hyvä lähteä liikenteeseen. Availemme konetta minun takapihallani Aaltosen ja Sinkkosen kanssa, treenaamme akustisen setin kasaan. Esitämme sen Duo Kummitusjunan nimellä perjantaina 1.7. Suvi-Saimaa -laivaravintolassa Lappeenrannassa, samana päivänä, kun olen käynyt Kesäpoikailemassa Radio Rockilla Helsingin Tuska festareilla.\nKeikka menee hyvin, botski on täynnä.\nKokoonnumme koko bändin kanssa Lemillä Jalkosalmen lavalla lauantaina iltapäivällä ja pidämme pitkät PA-treenit. Vedämme noin kymmenen biisiä ja toteamme, että homma on hallinnassa, turha riehua enempää. Vaihtelemme kitaroihin kieliä, otamme rennosti. Nälkäiset syövät, minä juon. Käymme vielä himassa vaihtamassa farkut verkkarihousuun ja suuntaamme takaisin Lemille.\nKeikka toimii. Vähän jännäkakkaa lorahtaa housuun alussa, mutta sekin ajatus unohtuu muutaman biisin jälkeen. Olemme erittäin tyytyväisiä ja vilautamme paikalle saapuville Mokomille hymyt. He ihmettelevät, mistä nyt tuulee.\nMe vastaamme, että Norjasta.\nMokoma aloittaa, me karkaamme paikalta. Se ei ole mikään statementti. Se on merkki siitä, että vanhuksia väsyttää.\nJa paskat: suuntaamme Lemin paikalliseen vetämään kunnon naamiot.\nIISALMI, OLUSET pe 08.07.2016\nTiukka viikko takana taas. Radio Rock Kesäpojat -harmia ja muuta sählinkiä Helsingissä, muun muassa romaaniin liittyvät promokuvat. Hyppään torstaina junaan, loikkaan Kuopiossa vanhempieni kyytiin ja suuntaamme tutkimaan juuriamme Iisalmeen, Sonkajärvelle ja Paisuaan. Tapaan mummoni yli kymmenen vuoden tauon jälkeen, ja kun kerron 99-vuotiaalle naiselle kuka olen, vastaus on tyly: ”Etkä ole!”\nEn anna sen häiritä. Suuntaan serkulleni Iisalmeen ja katselemme Faith No Moren ja System of a Downin keikkoja läpi yön.\nMusiikin kuuntelun lieveilmiönä suussa maistuu aamulla konjakki. Lähden siis lenkille. Loogista, eikö totta.\nSuuntaan keikkapaikalle joskus viiden aikaan, muut ovat jo paikalla. Kaikki tuntuu olevan hyvin, ja onkin. Alamme virittäytyä tunnelmaan. Se tarkoittaa sitä, että teemme drinkit.\nSitä ennen halaan kuitenkin Maija Vilkkumaata. On se ihana.\nIhan vitun hyvä keikka! Yleisö on alkukeikasta baarikatoksen alla sateelta suojassa, hiekkakenttä on tyhjänä, mutta kun sade loppuu, täyttyy myös kenttä. Loppukeikasta tunnelma on yhtä hurmosta. Ihan saatanan hauskaa ja hieno yleisö. Kesän paras veto tähän asti, onhan nyt sentään jo kesän toinen veto. Vedämme muutaman encorebiisin meille olevan soittoajan puitteissa.\nKeikan jälkeen rauhoitumme. Yritän käydä katsomassa Vilkkumaan keikkaa yleisön puolella, mutta pian tajuan, ettei toivoa ole. Jengi repii hihoista, sitä on jonoksi asti, ja päätän suunnata muihin aktiviteetteihin.\nSe tarkoittaa sitä, että suuntaan serkkuni kanssa rantabaariin ryyppäämään. Hongisto on kadonnut jo aikaisemmin, muut jäävät katsomaan Neljää Ruusua, jotka minäkin toki olin käynyt jo bäkkärillä moikkaamassa. Nyt päätän kuitenkin satsata sukulaisiin ja alkoholiin.\nEnsimmäiseen tapojeni vastaisesti, toisena mainittuun vanhasta tottumuksesta.\nMÄNTYHARJU, KORPIROCK la 09.07.2016\nHerään aamulla, en tiedä mistä. Oven takaa kuuluu lapsen ja naisen ääntä. Mietin, että ei saatana, mitä vittua mie nyt taas olen tehnyt, olenko mokannut.\nEn ole. Tajuan pian, että olen näyttelijä Ismo Apelin hotellilaivalla, jolla ei ole vielä Iisalmen kaupungin lupaa virallisesti majoittaa ketään, maksua vastaan siis. Pian selviää, että olemme paikalla, koko bändi siis, ystävinä. Vedämme aamiaiset ja nautiskelemme tunnelmasta. Leikin hetken lattialla Ismon lapsen kanssa. Rakennamme paperista teipin ja saksien avaulla hienon kalaverkon.\nTai ainakin minun mielestäni se on hieno.\nOn aika päiväkännin. Suuntaamme keskustaan, tilaamme juomat. Pian selviää, että Hongisto on ollut paikalla jo yhdeksän aikaan aamulla tanssimassa cowgirlien kanssa rivitanssia.\nMistä helvetistä tuo mies repii energiansa? Luultavasti juuri sieltä.\nSuuntaamme satamaan ja bussille. Lähdemme kohti Mäntyharjua. Minä otan pitkät unet, herään vasta perillä. Samalla tajuan, että vaikka keikkataukoa on ollut pari kuukautta, mikään ei ole kohdallani muuttunut. Uni maistuu yhä parhaiten keikkabussissa. Se ei johdu siitä, että seura olisi tylsää. Se johtuu minusta.\nKäyn hitaalla, teen drinkin ja katselen ikkunasta ulos. Paljon tuttuja: Viikatetta ja Eläkeläisiä, mutta en jaksa vielä mennä juttelemaan. Yritän saada silmiä auki.\nNe aukeavat viimeistään silloin, kun Viikatteen Kalle astelee bussiin. Juttu lentää taas siihen malliin, että olemme tunnelmassa välittömästi. Ei muuta kuin takahuoneeseen keskittymään hetkeksi ja kone käyntiin.\nSitä ennen täytyy kuitenkin käydä paskalla. Edellisestä kerrasta on aikaa vuorokausi, muistelen.\nMenemme lavalle, kone käynnistyy. Alku on hankala, ei niin hyvä veto kuin eilen, mutta täydelliseen on paha verrata. Mokaan Soitellen sotaan kertosäkeen, sen soinnut eivät tule mieleen, mutta viimeinen kertosäe menee jo lähdes oikein. Jengi on kuitenkin hyvin messissä ja palkitsemme heidät muutamalla encorella. Loppukeikka on jo niin hauska, että meinaa hymyilyttää. Työvoitto.\nIhme hommaa. On niin kivaa, että on pakko karata kotiin kesken bileitten.\nKORIA, PIONEERIFESTIVAALI pe 15.07.2016\nPaluu rikospaikalle on totta. Herään perillä ja saan Hongiston kanssa välittömästi takaumia 90-luvun alun armeija-ajoista. Hylsy lentää.\nMikäs siinä, käymme taloksi, tai bäkkäriteltaksi oikeastaan. Vettä sataa, tunnelma on ankea. Paikalla on sopivasti dokumenttiryhmä tätä ankeutta kuvaamassa. Paikalla on myös helvetisti tuttuja: kokkimme Tumppi naisensa Kirsin kanssa, ulkomaan ihme Pätäri, bussilorttomme Irmeli Rönkkö, Aaltosen naiset ja ties ketä. Joutuu olemaan hetken sosiaalinen.\nVaihdamme Aaltosen kanssa kielet, annamme kameroille haastattelua ja hengailemme. Jätkät kasaavat kamoja. Vaihtoaika on kerrankin tarpeeksi pitkä, puolitoista tuntia.\nSe ei kuitenkaan minimoi ongelmia. Juuri ennen keikkaa Aaltonen ja Salo tajuavat, ettei Aaltosen kitarakamat toimi. Ongelma ratkaistaan ottamalla käyttöön Viikatteen Kaarlen kamat.\nNo, alamme leipoa ja ongelmia tulee. Aaltosen soundi on tietenkin aivan eri kuin normaalisti. Hongisto hämmentyy, soittaa jatsia. Minä hämmennyn, unohtelen parin ensimmäisen biisin sanoja. Mutta kun soundi saadaan kohdilleen, loppukeikka meneekin sitten niin kuin Liitossa on sovittu.\nSe tarkoittaa, että hyvin. Yleisöäkin on sateeseen nähden helvetin mukavasti. On syytä juhlia ankarasti. Teemme sen yöllä bussissa samalla kun siirrymme kohti Ilosaarta.\nJOENSUU, ILOSAARIROCK la 16.07.2016\nHerään aamulla yhdeksän jälkeen Tikkalassa. Olemme saapuneet sinne kuulemma joskus neljän aikaan aamuyöstä. Minulla ei ole asiasta mitään havaintoa, tietenkään.\nSyömme aamiaista ja siirrymme Joensuuhun. Matkaa on noin nelkyt. Ai, kilometriä? Ei vaan senttiä.\nTumppi alkaa miettiä ruuan laittoa, kun kuulemme järjestäjiltä, että paikalla on joku ulkomaalainen bändi, joka ei voi kestää lihan tuoksua. Meitä kielletään siis grillaamasta. Vittumaisuuden ilmapiiri leijailee kaiken yllä.\nSe ei meitä häiritse. Kävelemme tukossa olevan Tähtiteltan lavalle ja vedämme ihan helvetin hyvän keikan. Puolivälissä pidämme tupakkatauon, jonka aikana Eläköön Elämä -yhtye Lappeenrannasta vetää yhden kappaleen. Jengi tutkii tilannetta montut auki. Jatkamme keikkaa ja loppuveto on yhtä hurmosta.\nIhan vitun hauskaa! Nyt ollaan himassa.\nTeemme nipun haastatteluja, käymme hoitamassa tunnin kestävän nimmarointisession, sovin toimittaja Isoahon kanssa, että teemme syksyksi uuden NoSori! -lehden ja Aaltonen paskantaa housuun, ja vielä omiinsa. Minä simahdan, vetäydyn bussiin ja nukun kolmen tunnin päiväunet. Herään siihen, kun bussi poistuu alueelta.\nYölliset bussibileet on totta. Ja siihen liittyy aina Levyraato.\nHavahdun soittavani The Exploitedin Troops of Tomorrowta täydellä volumella.\n...jatkuu klo 7. Norjassa.


Ravintolavinkkejä Nizzan kävijöille - Tunnetila\nTekijä Ninakäytössä 30/07/2013 01/07/2017 6 kommenttia artikkeliin Ravintolavinkkejä Nizzan kävijöille\n”Nizzassa ei ainakaan nälkään kuole” totesin reissun jälkeen ehkä muutaman kilon painavampana. Ravintolatarjontaa on niin valtavasti että runsauden pula iskee ja sopivan ravintolan valinta on vaikeaa.\nRavintolaa lähdetään etsimään yleensä siinä vaiheessa kun alkaa olla jo nälkä, ja ainakin allekirjoittaneen perheessä sopivan paikan löytäminen nälkäisenä, kadulta toiselle hortoilemalla, aiheuttaa yleensä turhaa kinaa ja lopulta päätymisen johonkin hyvin sattumanvaraiseen paikkaan joka kiukkuisena ja nälkäisenä on yleensä aina pettymys.\nLöysimme katuja hortoilemalla pari helmeä joita voin suositella muille Nizzan matkaajille, muuten sattumanvaraiset ruokapaikkamme olivat luokkaa ”ihan ok”. Tärkein kriteeri onnistuneelle illalliselle (ja lounaalle) onkin siis etukäteen valitut (ja varatut) ravintolat, joissa tiedät varmasti haluavasi käydä.\nPahoilta pettymyksiltä Nizzassa luultavasti säästyy, sillä ruoka on ravintoloissa tasalaatuisen hyvää ja raaka-aineet tuntuivat tuoreilta.\nOlimme matkalla 11 päivää joten eri ravintoloita (aamiainen, lounas, päivällinen) tuli testattua varmaan kolmisen kymmentä. Poimin paikoista oman TOP 5:ni joita uskallan suositella kaikille Nizzan kävijöille lämpimästi.\nNinan ravintolavinkit Nizzaan, TOP 5\n1. Voyageur Nissart (19 Rue Alsace Lorraine)\nRavintola sijaitsee rautatieaseman läheisyydessä, kaukana vanhan kaupungin hälystä ja muista ravintoloista. Paikka täytyy tietää jotta sinne löytää. Etsiminen kannattaa, tarjolla on uskomattoman herkullista peri-ranskalaista ruokaa. Kolmen ruokalajin illallinen maksaa 15,90€ (!!!!), viinikarahvi paikallista viiniä kympin verran. Tunnelma on mutkaton ja ruoka taivaallista. Pöytä kannattaa varata etukäteen jos mahdollista.\nSain ravintolasta vinkin blogini lukijalta, useita lomia Etelä-Ranskassa viettäneeltä Kaisalta. Kiitos Kaisa, vinkkisi vei meidät todella ihanaan paikkaan!\n2. Le 26 Victor Hugo (26 boulevard Victor Hugo)\nTyökaverini Eijan vinkkauksesta päädyimme reissussa toiseen, todella onnistuneeseen ravintolakokemukseen. Lounastimme Victor Hugo -ravintolassa ja valitsin annoksekseni talon nimikkosalaatin (13€). Tonnikalaa, kananmunaa, punajuurta, retiisiä, avocadoa, ruohosipulia, rapeaa salaattia, hunajamelonia, tomaattia, kurkkua, erinomainen salaatinkastike…\nSalaattissa oli valtava määrä eri raaka-aineita mutta ne kaikki täydensivät toisiaan yllättävän hyvin. Talon valkoviini oli erinomaista ja lounaan alkuun saimme keittiöstä tervehdykseksi pieniä leipäsiä sekä retiisejä dipattavaksi herkulliseen dippiin.\nTämäkään ravintola ei sijaitse vanhassa kaupungissa eikä lähellä ”turistipaikkoja”, mutta pieni kävely varta vasten tähän ravintolaan kannattaa. Kiitos vinkistä Eija!\n3. La Mascotte (27 Rue Gounod)\nTämäkin ravintola sijaitsee kaukana Nizzan ytimen sykkeestä, lähellä rautatieasemaa. Hotellimme sijaitsi samalla kadulla joten tänne osuimme sattumalta. Taivaallista pizzaa (8€-12€), erinomaista talon punaviiniä (vähän yli kympin karahvi) ja illallisella seuranamme paikallisia vanhoja pappoja ja mukava henkilökunta. Myös täällä kolmen ruokalajin illallisen sai alle 20€:llä. Suuret suositteluni!\n4. Chez Palmyre (5 rue Droite)\nMonissa paikoissa ylistetty, hyvin pieni (16 paikkainen) ravintola jossa täydellisen, suorastaan vanhan ajan ranskalaista keittiötä henkivän lounaan/illallisen saa 16€:lla!\nJos haluat päästä nauttimaan ravintolan herkuista on pöytävaraus ehdoton. Jonot illalliselle ulottuvat monen viikon päähän, lounaalle saattaa hyvällä tuurilla päästä jo samalla viikolla (jos teet varauksen heti alkuviikosta). Kolme ruokalajia 16€ ja talon viinikarahvi hieman yli 10€.\nRavintolan erikoisuutena mainittakoon vielä että siellä ei ole mikroa eikä pakastinta. Kaikki ruoka on siis valmistettu todella tuoreista ja lähellä tuotetuista raaka-aineista.\n5. Le Chat Gourmand (1, ruelle de la Boucherie)\nKolmen ruokalajin illallinen 20€, tuhti talon punaviini 13€/karahvi ja hauska henkilökunta. Istuimme illallisella pitkään ja nautimme ympärillä pimentyvästä illasta pienellä kujalla kynttilän valossa.\nTämä ravintola sijaitsee vanhan kaupungin ytimessä, joten tänne on helppo eksyä kivaa illallispaikkaa etsiessä. Raviolini oli maukasta ja miehen pihvi kypsyysasteeltaan ja koostumukseltaan erinomainen.\nKuten huomaatte, kolmen ruokalajin illalliset maksavat Nizzassa (toki paikasta riippuen) uskomattomat 15€-20€. Talon viinit ovat yleensä hyviä ja karahvillisen saa hintaan 10€-15€. Kallein illallinen jonka söimme, maksoi viineineen 70€ eikä tuo hintavin paikka edes päässyt Top vitoseeni. Kannattaa siis poiketa kuuluisimmilta turistikaduilta hieman sivummalle ja etsiä ravintoloita sieltä. Ravintolapaljouden keskeltä saattaa löytää aarteita!\nBonus paikka +1 Emilie’s Cookies (9 rue Alberti ja 1 rue de la Préfecture)(toinen kuva)\nAamiainen, kevyt lounas, teehetki, Emilie’s Cookies tarjoaa herkkuja herkkusuille. Tarjolla on mm. Mariage Fréresin teetä ja tuoreita leivonnaisia. Kuvassa (toinen kuva ylhäältä) näette super herkullisen päivän piirakan jota tilatessani varmistin pariin otteeseen ettei piirakassa ole lihaa. Tarjoilijatar ei juuri englantia puhunut mutta pääsimme silti yhteisymmärrykseen ettei piirakassa ole lihaa.\nOlin ehtinyt syödä piirakasta puolet ja päivitellyt miten hyvää se on kun suuhuni sattui, mikäs muukaan kuin pala kinkkua. Päivän piirakka oli kinkkupiiras (onneksi kinkkua oli piiraassa vain vähän) mutta eihän kinkkua nyt lihaksi lasketa.\nOlen törmännyt Ranskassa aikaisemminkin oletukseen että kinkku ei ole lihaa. Hmm, mitähän se sitten oikein heidän mielestään on? Joka tapauksessa piiras oli erinomaista, kinkulla tai ilman!\nBonus paikka +2 Fenoccio (Rossetti -aukio, vanha kaupunki)\nJäätelökioski jossa on tarjolla noin 100 erimakuista jäätelöä. Makuina on kokeellisempia juttuja kuten olut (ei ole kuulema hyvää, ei kannata testata :)), tomatti-basilika, oliivi, orvokki, laventeli, ja kymmeniä tutumpia tosi herkullisia makuja esim. pistaasi, sitruuna, valkosuklaa-marenki…\nTarjolla on niin paljon herkullisia jäätelöitä että tekee mieli maistaa joka päivä jotain uutta!\nJos olette suuntaamassa Nizzaan niin näillä vinkeillä pääsette varmasti herkuttelun alkuun. Nizzassa on paljon tuoreita mereneläviä (mm. kattilallinen simpukoita maksaa vähän yli kympin ja niitä saa todella monesta paikasta) ja Italian vaikutus näkyy erinomaisten pizzojen muodossa. Jos ruokapaikkojen pohtimiseen ei jaksa panostaa sen kummemmin niin pizza on aina hyvä ja turvallinen valinta.\nJa vielä yksi vinkki. Jos kaupungilla kiertelyn lomassa kaipaa pientä purtavaa kannattaa napata kioskista mukaan crepesejä (oma banaani-nutella crepesini kuvassa 8) tai paikallista herkkua soccaa. Tulikuuma socca -lettunen kääräistään paperiin, päälle rouhitaan mustapippuria myllystä ja nam, hyvä välipala on valmis!\nEdellinen artikkeliHotel B11\nSeuraava artikkeliMatkalla taas\nKirjoitettu 30/07/2013 klo 08:55\nVoi nää kuvat! Nälkähän tässä yllättää… Kiitos vinkeistä! Mukana on sellaisia, jotka meille on vielä tuntemattomia, joten ens kerralla sitten voi testailla 🙂 Ihana muutenkin kuulla, että tykkäsitte ja loma oli kaikin puolin onnistunut.\nKirjoitettu 30/07/2013 klo 09:48\nKiitos sinulle Kaisa vinkeistä, niistä oli monessa kohtaa paljon iloa! <3 Olen käynyt kuvia läpi ja rustaillut matkapostauksia. Niitä on vielä tulossa ainakin neljä! Hah, toivottavasti ihmiset ei kyllästy vouhottamiseeni sydänjuuriaan myöten. 🙂 Lomamme oli kyllä ihan paras, kiitos myös seurasta! 🙂\nKirjoitettu 30/07/2013 klo 11:19\nTodella herkullisia kuvia. Kylläpä oli edullisia hintoja noissa ravintoloissa. Tästä saakin monta hyvää vinkkiä.\nKirjoitettu 30/07/2013 klo 13:18\nTuo kolmen ruokalajin ja viinikarahvin saaminen alle neljällä kympillä oli kyllä huippua! Toivottavasti vinkeistä on sinulle joskus hyötyä. Jos taas itse matkustan joskus Santorinille kyselen sitten sinulta sinne ruokavinkkejä. 🙂\nKirjoitettu 14/08/2013 klo 15:57\nKiitos ihanista ravintola vinkeistä ja kuvat ovat ruuista herkullisen näköisiä.Kirjoitin ylös ravintoloiden nimiä ja täytyy tulevana viikonloppuna, kun olemme suuntaamassa Nizzaan yrittää löytää näitä paikkoja. Heidi\nKirjoitettu 14/08/2013 klo 17:29\nOi Heidi!!!!!! Ihanaa matkaa!!! En ole yleensä koskaan kenellekään kateellinen, mutta nyt, kaatosateen ropistessa ikkunaan, olen kateellinen sinulle kun pääset tuohon ihanaan kaupunkiin! Nauti minunkin puolestani ja syö PALJON!!! 😀 😀


Palaute järjestäjille - Sivu 3 - Sotahuuto\nTänään on Torstai, 22.10.2020 03:43\nRe: Palaute järjestäjille\nViesti Kirjoittaja Hellowenisti » Keskiviikko, 19.08.2015 18:31\nConan kirjoitti: Miksei sitä toista pellonpalasta käytetty lainkaan leiriytymiseen mikä oli karttoihinkin merkattu leirialueeksi?\nKoska kukaan ei leiriytynyt sinne? Olisi sinne käsittääkseni saanut kuka tahansa telttansa pystyttää.\nKyllä sinne olisi saanut leiriytyä. Se miksi sinne alueelle ei majoituttu on pienoinen mysteeri, ehkä ohjeistus että sinne saa majoittua ei ollut riittävä.\nViesti Kirjoittaja Mahti » Keskiviikko, 19.08.2015 19:12\nEi ollut kyllä ainakaan minulla mitään tietoa toisesta leirintäalueesta. Ahdasta oli sillä yhdellä kentällä, joskin sopu antoi kivasti sijaa.\nViesti Kirjoittaja Klasu » Keskiviikko, 19.08.2015 22:17\nNoista odotusajoista skenujen välissä, annan plussaa järjestäjille siitä että jousiampujilla vaikutti olevan riittävästi aikaa tarkastaa nuolet huolellisesti. Tämä on turvallisuustekijä. Nuolipiste oli merkitty hienosti ja tykkäsin siitä pressusta jonka päälle nuolet laitettiin.\nLinjamiehellähän homma menee siten että jos selviää skenun loppuun hengissä voi pääsääntöisesti hengailla, juoda vettä ja napostella. Mutta skenun päätyttyä jousiampujalla alkaa työ tarkastaa löytyneet nuolet (ja joskus sen lisäksi pitää vielä etsiä kadonneita). Joissakin Sotahuudoissa, varsinkin metsäskenuissa, on aika jäänyt pieneksi. Hutilointia ei tässä puuhassa saisi tulla ajan puutteen takia.\nJa kiitokset vielä kaikille teille jotka keräsitte nuolia skenujen jälkeen, joskus myös niiden aikana pois jaloista, ja toitte niitä nuolipisteelle. Tämä osaltaan nopeuttaa skenusta toiseen siirtymistä kun nuolipiste saadaan nopeammin täyteen ja sitten tyhjäksi.\nPlussaa järkkäreille myös siitä että ainakin yhdessä skenun jälkeisessä kuulutuksessa mainittiin että nyt odotellaan vielä hetki ennen siirtymistä että nuolet saadaan tarkastettua.\nViesti Kirjoittaja Leldin » Keskiviikko, 19.08.2015 23:21\nLisään tohon klasun listaamiin hyviin puoliin myös sen että kun oli pressu, siihen pysty levittelee nuolia laajemmalle aloille ja varsinkin sille henkilölle/henkilöille jotka lajitteli niitä, tarjoan kiitokset ja kumarrukset. Kiittelinkin tapahtumassa paljon. Tuo nopeutti myös nuolten keräämistä ja sitä kautta tarkistamaan pääsemistä.\nLiittynyt: Perjantai, 12.10.2012 00:37\nViesti Kirjoittaja polina » Sunnuntai, 23.08.2015 18:48\nConan kirjoitti: Leirialue oli todella ahdas. Miksei sitä toista pellonpalasta käytetty lainkaan leiriytymiseen mikä oli karttoihinkin merkattu leirialueeksi?\nKun leirintäalue 1 alkoi täyttyä, kehotettiin ihmisiä majoittumaan toiselle pellolle. Itsepintaisesti kuitenkin ahtaus monia miellytti ja halusivat jäädä aleaalle 1\nSotahuuto 2015 CREW\nLiittynyt: Sunnuntai, 12.07.2015 23:52\nViesti Kirjoittaja Harakka » Maanantai, 24.08.2015 23:35\nJuu, kyllä törmäsin ainakin itte useamman kerran tilanteeseen jossa yritettiin ohjata porukkaa toiselle alueelle - Kuolan teltat oli ikävä kyllä siinä vaiheessa motitettu ja ansalangoitettu nurkkaan\nSuurkiitos järjestäjille hienosta tapahtumasta! Tykkäsin ensikertalaisina etenkin meidän armeijamammoista. (Toivon kyllä että ens vuodeksi hankitaan nuo Hannun mainitsemat kovempiääniset megafonit <3)\nEn minä oo töissä täällä.\nViesti Kirjoittaja Nubbis » Tiistai, 22.09.2015 18:14\nHei muutes onko niitä ryhmäkuvauksia tulossa?\nViesti Kirjoittaja olho » Torstai, 24.09.2015 14:46\nNubbis kirjoitti: Hei muutes onko niitä ryhmäkuvauksia tulossa?\nHauska että ollaan saatu oma sohuyhteisön meemi/hokema jota voi toistaa vuodesta toiseen.\nViesti Kirjoittaja frozen » Perjantai, 25.09.2015 18:14\nNo mut hei aina voi toivoo\nViesti Kirjoittaja Nubbis » Sunnuntai, 27.09.2015 19:11\nNo mutta kun ne jo puoliksi luvattiin http://forum.sotahuuto.fi/viewtopic.php?f=243&t=8859\nViesti Kirjoittaja Pahistonttu » Sunnuntai, 04.10.2015 15:27\nHellowenisti kirjoitti: Samaa olemme harmitelleet myös, joten varmasti teemme kaikkemme että nämä saataisiin tänä vuonna aikaan.\nViesti Kirjoittaja horsesarse- » Tiistai, 06.10.2015 14:06\nToivottavasti niitä ei tule, niin Kuola voi kehua olevansa viimeinen järjestäjäryhmä joka sai aikaan kirjoittaa ryhmäkuvaukset nettiin


Carrock – Otavankalle – Karok. Jämförelse mellan finska och svenska i översättning av ortnamn i J.R.R. Tolkiens The Hobbit och The Fellowship of the Ring - Osuva\nPro gradu -tutkielmani tavoitteena on selvittää, mitä paikannimien käännösstrategioita käytetään J.R.R. Tolkienin romaanien The Hobbit ja The Fellowship of the Ring suomennoksissa ja ruotsinnoksissa. Vertailen käännösstrategioiden käyttöä sekä laadullisesti että määrällisesti suomen ja ruotsin välillä. Lisäksi tutkin, muuttuvatko paikannimien funktiot käännettäessä, jos muuttuvat, miten ja onko suomen ja ruotsin välillä yhtäläisyyksiä ja eroja. Aineistoon kuuluu 585 paikannimeä, joista 197 on alkuperäisiä englanninkielisiä nimiä, 194 suomenkielisiä ja 194 ruotsinkielisiä käännöksiä. Olen analysoinut aineiston määrittämällä nimien käännösstrategiat, minkä jälkeen olen tutkinut, ovatko käännettyjen nimien funktiot muuttuneet.\nKäännösstrategiat molemmissa kielissä käytetyimmästä vähiten käytettyyn ovat käännös, korvaaminen, kopiointi ja adaptaatio. Strategioita käytetään joko yksinään tai yhdessä toistensa kanssa. Käännös on yleisempi strategia ruotsissa ja korvaaminen suomessa. Kopioinnin ja adaptaation esiintyvyydessä kielten välillä ei ole suurta eroa. Nyanssierot englannin ja kohdekielten välillä ovat yleisiä. Monet ruotsinkieliset käännökset muistuttavat englanninkielisiä nimiä ulko- ja äänneasultaan. Koska korvaaminen on yleisempi strategia suomessa kuin ruotsissa, käännösvastineiden sisällön yksityiskohtaistaminen ja erikoistaminen on yleisempää suomessa.\nKäännettyjen paikannimien funktiot sekä pysyvät samoina että muuttuvat vahvemmiksi, heikommiksi, muuttavat muotoaan tai jäävät kokonaan pois molemmissa kielissä useilla tavoilla. Nimet saavat myös lisäfunktioita. Saman tarkoitteen suomenkielisen ja ruotsinkielisen nimen funktiot ovat usein keskenään erilaisia mutta myös samanlaisia. Kun alkuperäisen nimen ja käännöksen välillä on nyanssiero tai kun denotaatio muuttuu, myös funktiot muuttuvat jossain määrin. Kokonaisuudessaan funktiot eivät kuitenkaan muutu siten, että käännetyt paikannimet muuttaisivat tarkoitteiden tai teosten tulkintaa merkittävästi alkuperäisiin nimiin ja teoksiin verrattuna.